ખેડા જિલ્લાના અનેક વિસ્તારોમાં માવઠું, વાદળછાયું વાતાવરણ સર્જાયું - Gujarat ExclusiveGujarat Exclusive\nGujarat Exclusive > ગુજરાત > ઉત્તર ગુજરાત > ખેડા જિલ્લાના અનેક વિસ્તારોમાં માવઠું, વાદળછાયું વાતાવરણ સર્જાયું\nખેડા જિલ્લાના અનેક વિસ્તારોમાં માવઠું, વાદળછાયું વાતાવરણ સર્જાયું\nગુજરાતમાં સાઇક્લોનિકલ સ્ક્યુલેશન સક્રિય થતા હવામાન વિભાગે કેટલાક હિસ્સાઓમાં કમોસમી વરસાદ પડવાની આગાહી આપી છે. ત્યારે આજે સાંજે અચાનક ખેડા જિલ્લાના વાતાવરણમાં પલટો જોવા મળ્યો હતો. ખેડા જિલ્લાના અમુક વિસ્તારોમાં કમોસમી વરસાદ થયો છે અને કેટલાક વિસ્તારોમાં વાદળછાયું વાતાવરણ સર્જાયું છે.\nખેડા જિલ્લામાં છેલ્લા 48 કલાકથી વાતાવરણમાં બદલો આવેલો જોવા મળી રહ્યો છે. સમગ્ર રાજ્યમાં ઉનાળાની કાળઝાળ ગરમી વચ્ચે 29 એપ્રીલથી3મે દરમિયાન સાઇક્લોનિક સર્ક્યુલેશન સક્રિય હોવાથી રાજ્યનાં જુદા જુદા વિસ્તારોમાં કમોસમી વરસાદની આગાહી કરવામાં આવી છે. છેલ્લા બે દિવસથી નડિયાદ સહિત સમગ્ર જિલ્લાનાં વાતાવરણમાં પલટો જોવા મળ્યો છે. શુક્રવારે સવારે જિલ્લાનાં કેટલાક પંથકમાં કમોસમી માવઠું પણ પડી ચુક્યું છે.\nયાત્રાધામ ડાકોરમાં આજે સવારે ઝરમર વરસાદ વરસ્યો હતો. જે વરસાદે રોજ ભીંજવી દીધા હતા. સાથે સાથે આસપાસના વિસ્તારોમાં પણ વરસાદી વાતાવરણ જોવા મળ્યું હતું. જ્યારે જિલ્લાનાં અમુક પંથકમાં વાદલછાયુંવાતાવરણ સર્જાયું હતું. કમોસમી વરસાદનાં કારણે ખેડૂતોમાં પણ ચિંતા પેઠી છે. જો કે હવામાન વિભાગનાં અનુસાર આગામી ચાર દિવસ સુધી આવું જ વાતાવરણ રહેશે.\nગુજરાતમાં છેલ્લા ત્રણ દિવસમાં ભારે વાવાઝોડાની આગાહી\nછેલ્લા કેટલાક સમયથી ગુજરાતના વાતાવરણમાં પલટો જોવા મળી રહ્યો છે. ત્યારે હવામાન વિભાગ દ્વારા એક મોટી આગાહી આપવામાં આવી છે. જેમાં જણાવ્યું છે કે, ગુજરાતમાં આગામી ત્રણ દિવસ ભારે વાવાઝોડું ફુંકાવાની શક્યતા છે.\nઆ આગાહીમાં સૌરાષ્ટ્ર અને કચ્છમાં વરસાદ પડશે અને તેની સાથે અમદાવાદ,ગાંધીનગરમાં પણ વાતાવરણમાં પલટો આવી શકે છે.\nહવામાન વિભાગની માહિતી પ્રમાણે, ગુજરાત અને સૌરાષ્ટ્ર, કચ્છમાં સામાન્ય વરસાદની આગાહી કરવામાં આવી છે. અમદાવાદ અને ગાંધીનગરના વાતાવરણમાં પલટો જોવા મળશે. આજે સાબરકાંઠા અને બનાસકાંઠામાં વાવાજોડાની આશંકા સેવવામાં આવી છે. જાણવા મળી રહ્યું છે કે 32થી 40 પ્રતિ કલાક કિલોમીટરથી પવન ફૂંકાશે. રાજ્યમાં આગામી3દિવસ સુધી ગરમીથી રાહત મળશે.


Yasin Malik To Be Sentenced Today In Terror Funding Case - ટેરર ફંડિંગ કેસ, યાસીન મલિકને આજીવન કેદની સજા – News18 Gujarati\nYasin Malik Terror Funding Case - દિલ્હીમાં રાષ્ટ્રીય સુરક્ષા એજન્સીની કોર્ટે યાસીન મલિકને આતંકી ગતિવિધિઓ માટે પૈસા ભેગા કરવા અને આતંક ફેલાવવાનો દોષિત માન્યો છે\nLast Updated : May 25, 2022, 19:28 IST\nYasin Malik Life imprisonment : : જમ્મુ કાશ્મીર લિબરેશન ફ્રન્ટના મુખિયા યાસીન મલિકને (Yasin Malik)દોષિત જાહેર કર્યા પછી આજે નવી દિલ્હીની પટિયાલા કોર્ટ દ્વારા યાસિન મલિકને આજીવન કેદની સજા સંભળાવીચ્છનિય બનાવ ન બને તે માટે, શ્રીનગરના (srinagar)મુખ્ય શહેરમાં પેરામિલિટ્રી ફોર્સ અને પોલીસ દળને તૈનાત કરી દીધા છે અને શહેર પણ બંધ કરી દીધું છે. દિલ્હીમાં રાષ્ટ્રીય સુરક્ષા એજન્સીની કોર્ટે યાસીન મલિકને આતંકી ગતિવિધિઓ માટે પૈસા ભેગા કરવા અને આતંક ફેલાવવાનો દોષિત માન્યો છે.\nઉલ્લેખનીય છે કે, 19 મેના રોજ પટિયાલા હાઉસ કોર્ટના વિશેષ ન્યાયાધીશ પ્રવીણ સિંહે મલિકને દોષિત ઠેરવ્યો હતો અને રાષ્ટ્રીય તપાસ એજન્સી (NIA)ને તેની નાણાકીય સ્થિતિનું મૂલ્યાંકન કરવા કહ્યું હતું, જેથી તેના પર કેટલો દંડ લાદવામાં આવે તે નક્કી કરી શકાય. એટલું જ નહીં, કોર્ટે યાસીન મલિકને તેની સંપત્તિ અંગે સોગંદનામું આપવા માટે પણ કહ્યું હતું. એવું કહેવામાં આવી રહ્યું છે કે, યાસીન મલિકને મહત્તમ સજા તરીકે મૃત્યુદંડની સજા થઈ શકે છે, જ્યારે લઘુત્તમ સજા તરીકે આજીવન કેદની સજા થઈ શકે છે.\nઆ પણ વાંચો - Yasin Malik Life imprisonment : યાસિન મલિકને સજા જાહેર કરાયતે પહેલા જ કાશ્મીરમાં ભારે પથ્થરમારો - Video\nમલિકે 10 મે ના રોજ કોર્ટમાં કહ્યું હતું કે તે પોતાના પર લગાવેલા આરોપો સામે લડશે નહીં. કલમ 16 (આતંકવાદી અધિનિયમ), 17 (આતંકી ગતિવિધિ માટે ધન ભેગું કરવું), 18 (આતંકવાદી કૃત્ય કરવા માટે ષડયંત્ર) અને કલમ 20 (આતંકવાદી સંગઠનના સભ્ય હોવા) જેવા કલમોમાં મલિક દોષિત સાબિત થયો છે.\nયાસીન મલિકે આ પૈસા જમ્મુ અને કાશ્મીરમાં આતંકી અને અલગાવવાદી ગતિવિધિઓ ફેલાવવાના ઉદ્દેશ્ય હતો. જે અંતર્ગત સુરક્ષો બળો પર પથ્થર ફેંકવા, સ્કૂલોને જાણી જોઈને સળગાવવી, સાર્વજનિક સંપત્તિને નુકસાન પહોંચાડવું અને ભારત સામે યુદ્ધ છેડવા જેવી ગતિવિધિયા સામેલ હતી.\nTags: Jammu Kashmir, Jammu Kashmir News, Srinagar, Yasin malik, જમ્મુ કાશ્મીર


This page is printed from: http://www.akilanews.com/Main_news/Print_news/15-06-2021/254525\nમહાસત્તાને લાગ્યો ડર: અમેરિકાએ 100થી વધુ દેશોના કૂતરા લાવવા પર પ્રતિબંધ મૂક્યો\nકૂતરા લાવવા અને દેશમાંથી અન્ય દેશનાં કૂતરાને પરત કરવાના આ બંને કેસમાં પ્રતિબંધ લાગુ : દર વર્ષે લગભગ 10 લાખ કૂતરા અમેરિકા લાવવામાં આવે છે.\nનવી દિલ્હી : રોગ ફેલાવાના ભયને ધ્યાનમાં રાખીને હવે અમેરિકાએ 100 થી વધુ દેશોના કૂતરા લાવવા પર પ્રતિબંધ મૂક્યો છે. આ એવા દેશો છે જ્યાં હડકવા હજુ પણ એક સમસ્યા છે. આ પ્રતિબંધ 14 જૂનથી અમલમાં આવી ગયો છે. અમેરિકાના વેટરનરી મેડિકલ એસો,ના પ્રમુખ ડગ્લાસ ક્રેટે સરકારના આ નિર્ણયની પ્રશંસા કરી છે.\nડગ્લાસ ક્રેટે કહ્યું કે 'અમે એ સુનિશ્ચિત કરવા માગીએ છીએ કે આપણે ફક્ત અન્ય દેશોના તંદુરસ્ત કૂતરાઓને દેશમાં જ પ્રવેશવા દઈશું, ખાસ કરીને તે કુતરાઓ કે જેમને પાળવાના હોય છે.' દેશમાં કૂતરા લાવવા અને દેશમાંથી અન્ય દેશનાં કૂતરાને પરત કરવાના આ બંને કેસમાં આ પ્રતિબંધ લાગુ છે.\nઆ સંદર્ભે, અમેરિકાનાં અધિકારીઓએ માહિતી આપી છે કે દર વર્ષે લગભગ 10 લાખ કૂતરા અમેરિકા લાવવામાં આવે છે. તાજેતરમાં રશિયા, યુક્રેન અને કોલમ્બિયાથી લાવવામાં આવેલા કૂતરાઓને નકારી કાઢવામાં આવ્યા હતા. આમાંના ઘણા કૂતરાઓને અમેરિકામાં પ્રવેશ પર પ્રતિબંધિત કરી દેવામાં આવી, કારણ કે તેમના આગમન સંબંધિત દસ્તાવેજો યોગ્ય ન હતા. કાગળો પર જણાવવામાં આવ્યું હતું કે આ કૂતરાઓની ઉંમર4મહિનાથી વધુ છે.\nએવું મનાય છે કે અમેરિકામાં કોરોના રોગચાળો ફેલાયા બાદ કુતરાઓની માંગ વધી છે, અહીં વિદેશી કુતરાને લાવવાથી એટલા માટે રોકવામાં આવે છે કે જેથી હડકવા નાં સ્વરૂપમાં નવી મુસીબત પેદા ન થાય.


Missal pav recipe by Hetal Sevalia in Gujarati at BetterButter\nહોમ પેજ / રેસિપી / મિસળ પાઉં\nમિસળ પાઉં રેસીપી વિશે\nમહારાષ્ટ્ર ની ફેમસ સ્ટ્રીટ ફૂડ.\n200 ગ્રામ ફણગાવેલા મઠ\n2 ચમચી સૂકા કોપરાની છીણ\n1 ચમચી ધાણા\n8-10 લસણની કળી\n1/2 ઈચ આદુનો ટુકડો\n1 ચમચી તીખું લાલ મરચું\nફરસાણ જરૂર મુજબ\nડુંગળી જરૂર મુજબ\nસૌપ્રથમ મઠ માં હળદર, હીગ અને પાણી ઉમેરી બાફી લો.\nએક પેનમાં ધાણા, જીરું, તજ,લવિંગ, મરી 2-3 મિનિટ શેકી લો.કાઢી લો.\nએ જ પેનમાં કોપરું લાલ થાય ત્યાં સુધી શેકી લો. કાઢી લો.\nએજ પેનમાં એક ચમચી તેલ મૂકી ડુંગળી, લસણ, આદું ઉમેરો. ગુલાબી થાય એટલે ટામેટાં ઉમેરો. પાણી બળી જાય એટલે ઠંડુ કરી ઉપર ની બધી સામગ્રી લઈ પેસ્ટ બનાવો.\nએક કઢાઈમાં તેલ મૂકી જીરું, રાઈ,લીમડા નો વઘાર કરો. તેમાં લાલ મરચું, ગરમ મસાલો ઉમેરી પેસ્ટ સાતળો. તેલ છૂટે એટલે મઠ પાણી સાથે ઉમેરો.\nબીજું થોડું પાણી ઉમેરી ઢાંકી ને 5-10 મિનીટ ઉકળવા દો.તેલ ઉપર આવે એટલે ઉતારી લો.\nએક બાઉલમાં મિસળ લઈ ઉપરથી ડુંગળી, ફરસાણ ,લીબુ અને પાઉં સાથે સવૅ કરો.\nમિસળ પાઉં - સમીક્ષાઓ


મોડાસાની રાણાસૈયદ ચોકડી નજીક એસટી બસો અટકાવાતાં ધમાચકડી | મોડાસાની રાણાસૈયદ ચોકડી નજીક એસટી બસો અટકાવાતાં ધમાચકડી - Divya Bhaskar\nમોડાસાની રાણાસૈયદ ચોકડી નજીક એસટી બસો અટકાવાતાં ધમાચકડી\nઅરવલ્લીજિલ્લા કોંગ્રેસ દ્વારા પણ બસ રોકો આંદોલન કરાયું હતું. મોડાસાની રાણાસૈયદ ચોકડી પર એસટી બસો અટકાવી ચક્કાજામ કર્યો હતો. જયારે એસટી સ્ટેન્ડ આગળ બસો રોકતાં પોલીસે 35 કાર્યકરોની અટકાયત કરી હતી. ધનસુરા, મેઘરજ અને બાયડ ખાતે પણ બસરોકો આંદોલન કરાયું હતું.\nજિલ્લા કોંગ્રેસ સમિતિ દ્વારા શુક્રવારે સવારે એસટી બસ રોકો કાર્યક્રમ યોજાયો હતો. જિલ્લા કોંગ્રેસ પ્રમુખ કમલેન્દ્રસિંહ પુવારની રાહબરી હેઠળ 50થી વધુ કાર્યકરોએ બાયપાસ માર્ગની રાણાસૈયદ ચોકડી પર માર્ગ ઉપર બેસી સરકાર વિરુદ્ધ સૂત્રોચ્ચાર કર્યા હતા. કેટલાક કાર્યકરો માર્ગ ઉપર સૂઇ જતાં પસાર થતો વાહન વ્યવહાર અટવાયો હતો અને ચક્કાજામની સ્થિતિ સર્જાઇ હતી. હોબાળાના પગલે સ્થળ ઉપરની પોલીસે માર્ગ ઉપરથી કાર્યકરોને હટાવતાં એક કલાક બાદ વાહન વ્યવહાર રાબેતા મુજબ થયો હતો. જયારે રાણાસૈયદથી મોડાસા એસટી સ્ટેન્ડે પહોંચેલા કાર્યકરોએ ડેપોમાંથી બહાર નીકળતી બસોને રોકતાં પીઆઇ એન.કે.રબારીએ 35 કાર્યકરોની અટકાયત કરી હતી.\nબાયડમાં વિરોધ પ્રદર્શન કરતાં 50ની અટકાયત\nબાયડ | બાયડબસ સ્ટેશન વિસ્તારમાં કોંગ્રેસી કાર્યકરો દ્વારા નોટબંધી મામલે સૂત્રોચ્ચાર સહિત દેખાવો કરી ચક્કાજામની સ્થિતિ સર્જી હતી. જેને પગલે દોડી આવેલી પોલીસે 50થી વધુ કાર્યકરોની અટકાયત કરી પોલીસ સ્ટેશન લઇ ગઇ હતી. કાર્યક્રમમાં અગ્રણી યુશુફભાઇ શેખ, અદેસિંહ ચૌહાણ સહિત આગેવાનો અને કાર્યકરો જોડાયા હતા.


લૉકડાઉન વખતે લૉક કરી રાખવા જેવા ૨૧ નિયમો : Chetan Thakrar\nલૉકડાઉન વખતે લૉક કરી રાખવા જેવા ૨૧ નિયમો\nBy चेतन ठकरार on March 27, 2020 • ( Leaveacomment )\nલૉકડાઉન વખતે લૉક કરી રાખવા જેવા ૨૧ નિયમો.\nખૂબ જ વ્યસ્ત અને એક એક મિનિટ માટે ભાગદોડ કરતી આપની જિંદગી એકાએક સાવ થંભી ગઇ છે. ‘સમય જ નથી મળતો’ એવું કહેનારા લોકો હવે ‘સમય જ નથી નિકળતો’ કહેતા થઇ ગયા છે. જેમ ‘ઘૂમના જરૂરી હૈ ‘ એવું કહીને જ્યાં ત્યાં ફરતા લોકો સમજી ગયા છે કે હવે ‘ઘરમે રહના ઉસસે ભી જ્યાદા જરૂરી હૈ’.\n૨૧ દિવસોનું લૉકડાઉન સૌ સમજી ગયા જ છીએ ત્યારે તેને સમાંતર કેટલીક વાતો પણ કહેવી જરૂરી છે. તેના અગત્યના ૨૧ મુદ્દાઓ આપ અવશ્ય ધ્યાનમાં રાખશો.\n1.\tજે પરિવાર દરરોજ ભાગદોડ કરતો તે એકાએક થંભી જતા પરિવારમાં વિકટ પરિસ્થિતિ નિર્માણ પામી શકે છે. પણ “ This Time Also Will Pass” મુજબ આ સમય પણ હેમખેમ પસાર થઇ જશે તેવો વિશ્વાસ રાખો.\n2.\tવધારે પડતી ટીવી, મોબાઇલ કે વેબસિરીઝનો ઉપયોગ બંધ કરી દો. જ્યારે ફરી રૂટીન જિંદગી આવશે ત્યારે આ આદત નુક્સાન કરશે. વાયરસના વાયરલ થતા અનેક અવિશ્વાસપાત્ર વિડિયો કે ન્યુઝથી દૂર રહો.\n3.\tસેનેટાઇઝેશન, સોશિયલ ડિસટન્સ અને સરકારશ્રીનાના નિયમોને જ્યાં સુધી આફત ટળે નહી ત્યાં સુધી વળગી રહો.\n4.\tઆપની સોસાયટીના સભ્યો વચ્ચે ઉપલબ્ધ સારા પુસ્તકોનું લીસ્ટ વ્હોટસએપ ગ્રુપમાં બનાવી લો અને તેમાં બાળવિભાગ, મહિલાવિભાગ, વૃધ્ધવિભાગ, ગદ્ય, પદ્ય વગેરેને તારવી પોતાની રૂચિ પ્રમાણે સરક્યુલર કરતા રહો.\n5.\tઘણા લોકો નિયમિત કસરત, વૉકિંગ કે સાયકલિંગ કરતા હશે તેમનું એકાએક રૂટીન બંધ થયુ હશે. તેઓએ ઘરમાં હળવી કસરતની વ્યવસ્થા ગોઠવી લેવી.\n6.\tબ્લડપ્રેસર, ડાયાબિટીસના દર્દીઓએ ખાસ ખરીને ખોરાક પ્રત્યે અને કસરત પ્રત્યે વધુ ધ્યાન રાખવું.\n7.\tખાસ અગત્યની વાત, ઘરમાં બેસી રહીને વારંવાર નાસ્તો કરવાની કે ખાવાની આદતથી દૂર રહો.\n8.\tએકધારુ બેસી રહેવાથી અપચો, ગેસ, કબજિયાત, કોલેસ્ટેરોલ, સુગર વધશે માટે તેની તકેદારી રાખો.\n9.\tમિતાહારી અને હિતાહારી એટલે કે ઓછુ ભોજન અને સાદુ ભોજનને જીવનનો નિત્યક્રમ બનાવો.\n10.\tહાલની સ્થિતિ જોતા કોઇપણ પ્રકારની માંદગી ઘર સુધી પહોંચે નહી તેનો ખ્યાલ રાખો.\n11.\tઘરના રસોડાના કેટલાક ઔષધોને જાણો અને તેનો ઉપયોગ કરો.\n12.\tવાયુ કે અપચા માટે અજમો, ઘીમા સેકેલી હિંગ, દિવેલ, મેથી ઉત્તમ છે.\n13.\tકફ માટે આદુ, સૂંઠ, મરી, તુલસીપત્ર, મધ, હળદર સર્વોત્તમ છે.\n14.\tપિત્ત માટે ખડી સાકર, સુકી દ્રાક્ષ, લવિંગ, જીરૂ, ઇસબગુલ, કોકમ, એલચી, દાડમ હિતકર છે.\n15.\tબપોરે સુવાનું ટાળો અને મેદસ્વી લોકો માટે આ લૉકડાઉન સમય વધુ ચરબીની ભેટ ધરે નહી તેનું ધ્યાન રાખો.\n16.\tઆગામી ૨૧ દિવસ માટે પોતાનો કોઇ ટાસ્ક રાખો, જેમાં વાંચન, કોઇ સ્કિલ, મ્યુઝિક, ઓનલાઇન કોઇને મનોરંજન કે જ્ઞાન પીરસવું, વજન સંતુલિત કરવું, ચોક્કસ આહારથી બ્લડસુગર અને બ્લડપ્રેસર સંતુલિત કરવું વગેરે…\n17.\tખાસ વૃધ્ધ વ્યક્તિઓ, વડીલો પરિવારમાં વધુ પડતી સલાહો આપવાથી કે વિશેષ આગ્રહોથી દૂર રહો.\n18.\tબાળકોને અણગમતો દબાવ ન આપો અને તેમને સમય આપો.\n19.\tરાત્રે મોડે સુધી સૂઇ રહેવાની અને સવારે મોડે ઉઠવાની આદત આગળ જતા આપને નુક્શાન કરશે તેનો ખ્યાલ રાખો.\n20.\tપરિવારના સભ્યો સાથે દલીલો કે ટકરાવની દરેક સ્થિતિને ટાળી દો અત્યારે સમય એકબીજાને હૂંફ આપવાનો અને વિશ્વાસ વધારવાનો છે.\n21.\tઅને છેલ્લી વાત કે જો આ લૉકડાઉનથી તમે નિર્વ્યસની બની ગયા છો તો તે વ્યસનથી જીવનભર દૂર રહો.\nઅત્યારે આટલું જ….,\nઆપણી સાવચેતી એ જ સૌની સલામતી…\n-ડૉ. વિષ્ણુ પ્રજાપતિ\nCategories: Dr. Vishnu M. Prajapati\nવિશ્વ રંગ ભૂમિ દિન મુબારક


પેરાપ્રેક્સીસ : રોજબરોજની નાની નાની ભુલોમાં ઘણી મોટી વાતો છુપાઈ હોય છે – ‘અભીવ્યક્તી’\n16Mar 2020 31 May 2020\nઅમેરીકાના પ્રમુખ ટ્રમ્પે તાજેતરમાં ગુજરાતની મુલાકાત લીધી. ત્યારે એક ગુજરાતી ન્યુઝ ચેનલના મહીલા પત્રકારનો વીડીયો વાઈરલ થયો. તેમાં તે ટ્રમ્પ–મોદીના મીલન બાબતની ઘટનાનું વર્ણન કરતી વખતે ‘હસ્તધુનન’ ને બદલે ભુલમાં ‘હસ્તમૈથુન’ શબ્દનો પ્રયોગ કરી બેસે છે. આ ઘટનાનું મનોવૈજ્ઞાનીક વીશ્લેષણ કંઈક આમ કરી શકાય…\nએક વૃદ્ધ લેખક નવલકથા લખવા બેઠા છે. નવલકથાનો નાયક એક આક્રોશપુર્ણ યુવાન છે. તે જુસ્સાભેર એક અખબારજોગું નીવેદન પ્રગટાવે છે. તેમાં તે સમાજની જડબેસલાક જ્ઞાતીપ્રથા ઉપર શાબ્દીક પ્રહારો કરે છે. લેખક લખે છે : ‘આ જ્ઞાતીપ્રથાએ જ સમાજનું નીકન્દન કાઢ્યું છે; પણ મને જુઓ, મને કોઈ જ્ઞાતીબાધ નડતો નથી; હું સ્વાતીથી પર છું.\nઅને આમ એક મુદ્દો ઉપસ્થીત થાય છે. ‘જ્ઞાતી’ને બદલે ‘સ્વાતી’ લખાઈ જવું. આપણે જેને સામાન્ય સંજોગોમાં ‘સ્લીપ ઑફ પેન’ કહીને પતાવી દઈએ છીએ; પણ શું ખરેખર આ માત્ર ‘સ્લીપ ઑફ પેન’ જ છે કે પછી ‘સ્લીપ ઑફ સમથીંગ એલ્સ?’ એનો જવાબ તો એ લેખક જ આપી શકે. પોતાની નવલકથાના પ્રુફ સુધારતી વખતે આ ભુલ ઉપર એનું ધ્યાન પડે છે અને એ ચોંકી ઉઠે છે. અસ્વસ્થ મને તે ભુલમાં લખાયેલું એ વાક્ય ફરીફીને વાંચે છે : ‘હું સ્વાતીથી પર છું.’ અને તેનું ચીત્ત સડસડાટ પાછળ દોડતું, ત્રીસ વર્ષ પુર્વેના એક જર્જરીત મકાનના દીવાનખંડમાં પહોંચી જાય છે.\nસ્વાતી તેને ગમતી હતી. સ્વાતી તેનું સર્વસ્વ હતી. સ્વાતી ઉચ્ચ કુળની હતી અને એટલા માટે જ સ્વાતી એક દીવસ તેને છોડીને ચાલી ગઈ. તેના વીષાદમાં પોતાના અભ્યાસ, નોકરી, લેખન બધું જ બગડતા તેના પીતાએ તેને ટોણો મારેલો. તેનો જવાબ લેખકે વીચારેલો પણ બોલી ન શકાયેલો… અને તે જવાબ આજે આમ આટલાં વર્ષો બાદ પોતાની નવલકથાના, પોતાના જેવું જ જીવન જીવતા પાત્રની પેનમાંથી સરી પડે છે : ‘હું સ્વાતીથી પર છું.’\nતો આને કહેવાય છે ‘પેરાપ્રેક્સીસ’. ‘જ્ઞાતી’ને બદલે ભુલમાં ‘સ્વાતી’ લખાઈ જવું. અને તે પણ જ્ઞાતીની મર્યાદાને કારણે સ્વાતી સાથેના સમ્બન્ધો તુટ્યા હોય તેવા સંજોગોમાં. અજાગ્રત મનમાં પડેલી વૃત્તીઓ આમ જીન્દગીમાં જુદા જુદા સમયે, અલગ અલગ રીતે બહાર આવ્યા કરે છે. ક્યારેક ‘સ્લીપ ઑફ પેન’ તરીકે તો ક્યારેક ‘સ્લીપ ઑફ ટંગ’ તરીકે.\nમારો પોતાનો જ એક અનુભવ કહું. દસ વર્ષ પહેલાં વીસમી મેએ મારા જીવનમાં એક દુર્ઘટના બનેલી. મારા એક અંગત મીત્રનું અકાળવયે અકસ્માતમાં અવસાન થયેલું. શરુશરુમાં તો તેના વગર જીવવું ખુબ જ અઘરું લાગતું; પણ પછી ધીમે ધીમે સમય જતાં એ આઘાતમાંથી બહાર નીકળાતું ગયું. હવે ગયા મહીનાની જ વાત છે. મારા અન્ય એક અંગત દોસ્તના લગ્ન એકવીસમી મેના રોજ નક્કી થયા હતા; પરન્તુ હું તેને ત્યાં એક દીવસ વહેલો એટલે કે વીસમી મેના રોજ પહોંચી ગયો. કારણ? કંઈ જ નહીં. મને તારીખ ખોટી યાદ રહી ગઈ હતી. આમ જોતાં આવો બનાવ કંઈ બહુ મહત્ત્વનો ન કહેવાય. કેમ કે રોજબરોજના જીવનમાં બધા માણસો વારંવાર આવી ભુલો કરતાં જ હોય છે; પણ મને ચેન ન પડ્યું. હું વીચારતો જ રહ્યો. એકવીસમી તારીખને બદલે હું વીસમીએ કેમ પહોંચી ગયો! અને થોડી વાર પછી મારા મનમાં ઓચીંતો ઝબકારો થયો. વીસમી મે તો મારા ભુતકાળના જીવનની મહત્ત્વની તારીખ હતી. મેં મારો એક અંગત મીત્ર એ દીવસે ગુમાવ્યો હતો. હું એ પ્રસંગ ને તારીખ બન્ને ભુલી ગયો હતો; પણ આજે આ લગ્નની તારીખ સાચવવામાં મેં જે ભુલ કરી, તે મારા અજાગ્રત મન દ્વારા જાણે હેતુપુર્વક કરવામાં આવી હતી. એ દ્વારા મારા અજાગ્રત ચીત્તે મને યાદ દેવડાવ્યું કે તું ફરી એક વાર કશું ગુમાવી રહ્યો છે, જે વાત સાચી હતી. લગ્ન કરનાર મારો આ મીત્ર તરત જ યુ.એસ.એ. ચાલ્યો જવાનો હતો અને એ રીતે સ્થુળ અર્થમાં હું એને ગુમાવી રહ્યો હતો. આજે ભલે એના લગ્નનો અવસર છે; પણ અન્દરખાને હું વ્યથીત છું અને એ વ્યથા જાણે દસ વર્ષ પહેલાં મને થયેલી વ્યથાના અનુસંધાનમાં જ છે!\nઆ નાનકડી ભુલ (પેરાપ્રેક્સીસ)નું વીશ્લેષણ આ રીતે કરાય : દસ વર્ષ પહેલાં વીસમી મેએ અવસાન પામનાર મીત્રની સ્મૃતી મારા જાગ્રત મનમાં આજે સહેજ પણ નથી; પણ મારા અજાગ્રત મનમાં એ વાત હજુ એમની એમ જ છે. તે વાતને મારું અજાગ્રત મન બહાર લાવવા પ્રયત્ન કરે છે પણ સફળ થતું નથી; પરન્તુ એને અચાનક મોકો મળી જાય છે. તે મારી પાસે ભુલ કરાવડાવી મને એકવીસમીને બદલે વીસમીએ લગ્નમાં મોકલી આપે છે. તે દ્વારા એ જાણે સાંકેતીક રીતે મને સુચવે છે કે આ મીત્રને પણ હકીકતમાં હું ગુમાવી જ રહ્યો છું, નહીંતર હું એક મીત્રના લગ્નની તારીખ અને બીજા મીત્રની મરણતીથીમાં ગોટાળો શું કામ કરું?\nઆવા તો અનેક ઉદાહરણો મળે. કોઈક આકર્ષક, મેનીપ્યુલેટીવ, ચબરાક યુવતી ક્યારેક ભુલમાં ‘હું બોડી રીડયુસ કરવા માંગુ છું’ એમ બોલવાને બદલે ‘સીડયુસ’ કરવા માંગુ છું એમ બોલી બેસે તો એ ભુલ, ભુલ નથી હોતી; પણ તે યુવતીના અભાન, અજાગ્રત મનમાં વર્ષોથી સંઘરાયેલી વૃત્તીનું સામાજીક રીતે સહ્ય એવું નીદર્શન હોય છે. આમ, નાની નાની ભુલો (પેરાપ્રેક્સીસ) દ્વારા આપણું અચેતન મન બે વસ્તુઓ એક સાથે સીદ્ધ કરે છે. પહેલું તો એ કે પોતાનામાં ઉંડે ઉંડે ધરબાયેલી અવ્યક્ત વૃત્તીઓ, ઈચ્છાઓ, મુંઝવણો, મથામણો સર્વને વ્યક્ત કરી દે છે. અને બીજું એ એવી રીતે વ્યક્ત કરે છે કે જેથી વ્યક્તી તેને ‘સ્લીપ ઑફ સમથીંગ’ કહીને ‘ભુલ’માં ખપાવી શકે છે. જેથી કરીને ભુલ કરનાર વ્યક્તીને સામાજીક હાની પહોંચતી નથી. આ જ ‘સ્વાતી’ કે ‘સીડકશન’ની વાત ઉપરોક્ત લેખક કે યુવતી બીજી કોઈ રીતે જાહેરમાં વ્યક્ત ન કરી શક્યા હોત અને કરવા જતે તો તેમની માનહાની થઈ હોત.\nહવે આપણે આપણી નાની નાની રોજબરોજની અસંખ્ય ભુલો વીશે વીચારીએ અને ‘પેરાપ્રેક્સીસ’નું ફલક કેટલું વીશાળ છે તે સમજીએ. હું તમારું એકાદ નાનકડું કામ કરવાનું વારંવાર ભુલી જાઉં છું. શા માટે? હું એ જાણી જોઈને ટાળતો નથી; છતાં કોણ જાણે કેમ, મારું અચેતન મન મને કામ કરતાં અટકાવે છે. તમારા અને મારા સમ્બન્ધો એવા છે કે મારું જાગ્રત (કોન્સીયશ) મન તમારું એ કામ કરવાની ના પાડી શકે એમ નથી; પણ મારા અચેતન મનમાં તમારા માટે આદર નથી (જેની મને ખુદને પણ જાણ નથી). આ બન્ને પરસ્પર આંતરવીરોધી વલણો સાથે જીવવું હોય તો એક જ રસ્તો છે. હું જાગ્રત રીતે સતત એવો આગ્રહ રાખું કે તમારું કામ હવે કોઈ પણ સંજોગોમાં પુરું કરી જ દઈશ; પણ અચેતન મન, મારા ચીત્તમાંથી એ કામ વારંવાર ભુલાવી દઈને મને તે કામ કરતા રોકી રાખે અને પુરું જ ન કરવા દે.\nઆમ આપણી નાની અમથી ભુલો, ભુલી જવાની વૃત્તીઓ, ખોટા નામોલ્લેખો, અજાણતામાં બોલાઈ જતા શબ્દો, ચુકી જવાતા પ્રસંગો વગેરે ઘણું ઘણું આપણા અચેતન મને ‘જાણી જોઈને’ કરેલી ભુલો જ હોય છે. જેનાથી આપણે પોતે પણ અન્ધારામાં હોઈએ છીએ.\nગઈ સદીમાં ‘સાઈકોએનાલીસીસ’ની સ્કુલના સ્થાપક સીગ્મંડ ફ્રોઈડે આ વીષયની ખુબ વીસ્તૃત છણાવટ કરી. હવેના જમાનામાં અમુક લોકો આવું માનવા તૈયાર નથી. જે હોય તે, આ ‘પેરાપ્રેક્સીસ’ થતી હોય તોયે આપણે એને અટકાવી શકીએ એમ નથી. કારણ કે, ‘પેરાપ્રેક્સીસ’નું સંચાલન તો અજાગ્રત મનના હાથમાં રહેલું હોય છે.\nઆ વાંચ્યા પછી તમે એટલું અવશ્ય વીચારજો કે શું તમે કોઈ વ્યક્તીનું નામ વારંવાર ભુલી જાઓ છો? જો એમ હોય તો તમારા અચેતન મનમાં એ નામવાળી વ્યક્તી પ્રત્યે છુપો અણગમો જરુર હશે. અને સાથે સાથે એ પણ યાદ રાખજો કે જો તમે કોઈને ચાહવાનો દમ્ભ કરતાં હશો તો જીન્દગીમાં ક્યારેક એ વ્યક્તીને ‘તારો સ્વભાવ સરસ છે’ એમ કહેવાને બદલે અજાણતામાં ‘તારો અભાવ સરસ છે’ એવું કહી બેસશો.\nસાઈકીઆટ્રીસ્ટ તથા સૅક્સ થૅરાપીસ્ટ ડૉ. મુકુલ ચોકસીનું મનોવૈજ્ઞાનીક સુઝ અને સાચી માહીતી પુરી પાડતું પુસ્તક ‘મન વીષે માણસ વીષે’ (પ્રકાશક : સ્મરણીય જનકભાઈ નાનુભાઈ નાયક, સાહીત્ય સંકુલ, ચૌટાબજાર, સુરત – 395003 ફોન : (0261) 7431449 પાનાં : 157,મુલ્ય :રુપીયા 50/-)માંનો આ સાતમો લેખ, પુસ્તકનાં પાન 64થી 66 ઉપરથી (આ પુસ્તક અપ્રાપ્ય છે), લેખકશ્રી અને પ્રકાશકશ્રીના સૌજન્યથી સાભાર..\nPrevious અલગારી રૅશનાલીસ્ટ : પ્રા. રમણ પાઠક\nNext ફેંગશુઈશાસ્ત્રના ગપગોળા\n16 Mar 2020 at 7:20 pm\nIt isavery nice article about human nature.\nShashikant trivedi says:\n17 Mar 2020 at 10:28 pm\n18 Mar 2020 at 12:13 am\nડૉ. મુકુલ ચોકસીનો ‘પેરાપ્રેક્સીસ :’ રોજબરોજની નાની નાની ભુલોમાં ઘણી મોટી વાતો છુપાઈ હોય છે અમારો અનુભવાયલો સ રસ લેખ.ત્યારે આને પેરાપ્રેક્સીસ કહે છે તે ખબર ન હતી.તેમના દ્ર્ષ્ટાંતમા…\n‘જો તમે કોઈને ચાહવાનો દમ્ભ કરતાં હશો તો જીન્દગીમાં ક્યારેક એ વ્યક્તીને ‘તારો સ્વભાવ સરસ છે’ એમ કહેવાને બદલે અજાણતામાં ‘તારો અભાવ સરસ છે’ એવું કહી બેસશો.\nયાદ આવે અમારા એક સ્નેહી ગીત સંધ્યામા\nઆવો તો ય સારું ન આવો તો ય સારું\nતમારું મરણ છે તમારાથી પ્યારું!\nગાયેલું ! અમે તેને સહજ ભુલ માનતા અને ગાન માણતા.\nઘણા વર્ષો પહેલાની વાત- મારે જાયન્ટસ ક્લબના પ્રમુખ તરીકે શપથ લેવાના હતા.મુખ્ય મહેમાન તરીકે મા ગુણવંત શાહ હતા.મેં ‘I abide by the constitution…’ ઓથ લીધા. ત્યાર બાદના જમણવારમા અમારા સેક્રેટરી આવીને કહે તમે constitution ને બદલે constipation બોલ્યા હતા.\nસારું છે કે આવા સમારંભમા કોઇ આવી વાત પર ધ્યાન આપતા નથી. પણ મને આટલા વર્ષે વિચાર આવે છે કે હું ત્યારે ત્રિફળા લેતી હતી તેથી આવી ભુલ થઇ હશે ?


દાહોદ જિલ્લાના લીમખેડા ગરનાળા પાસેથી મળી ઉજ્જૈનની યુવતીની લાશ - JANTA NEWS 360\n14/04/2021 4:44 AM\nમુન્દ્રાથી ભોપાલ જવા નીકળેલી સુપ્રીયા સોમનાથ જબલપુર એક્સપ્રેસના કોચ નંબર B2 ના 33 નંબરની સીટ પર મુસાફરી કરી હતી.ત્યારે આ ટ્રેન લીમખેડાથી આગળ વધી રહી હતી. ત્યારે અંધારી રાતમાં એવી તો શું ઘટના બની?કે સુપ્રીયા સીટ પરથી રેલવેના ગરનાળામાં મૃતક અવસ્થામાં ગરનાળા સુધી પહોંચી? શું સુપ્રીયાએ કોઈક કારણોસર ચાલુ ટ્રેને પડતું મૂક્યું? અથવા અંધારી રાતમાં કોઈકે પોતાની મેલી મુરાદ પુરી પાડવા આ સુપ્રીયાને ચાલુ ટ્રેને ધક્કો માર્યો? જે ખરેખર ઘુંટાતું રહસ્ય છે. જોકે રેલવે પોલિસ સહીત લીમખેડા પોલીસ આ ઘટનાની તપાસમાં જોતરાઈ હોવાનું જાણવા મળેલ છે.


ઇંગ્લેન્ડની સામે 4-1થી સીરિઝ હાર્યા પછી કોહલીએ કહ્યુ કે, 'અમે નિડર થઇને રમ્યા' | VTV news\nHome > Entertainment\t> ઇંગ્લેન્ડની સામે 4-1થી સીરિઝ હાર્યા પછી કોહલીએ કહ્યુ કે, 'અમે નિડર થઇને રમ્યા'\nઇંગ્લેન્ડની સામે 4-1થી સીરિઝ હાર્યા પછી કોહલીએ કહ્યુ કે, 'અમે નિડર થઇને રમ્યા'\nBy : juhiparikh 05:22 PM, 12 September 2018 | Updated : 05:22 PM, 12 September 2018\nઇંગ્લેન્ડે ટીમ ઇન્ડિયા વિરૂદ્ધ પાંચ ટેસ્ટ મેચની સીરિઝ 4-1થી જીતી લીધી છે. હાર બાદ ટીમ ઇન્ડિયાના કેપ્ટન વિરાટ કોહલીએ કહ્યું 4-1નો આંકડો તેમની ટીમના પ્રદર્શનની સાચી તસવીર રજૂ નથી કરતું. વિરાટ કોહલી અનુસાર, લોર્ડ્સ ટેસ્ટને છોડી દઇએ તો ટીમ ઇન્ડિયા કોઇ પણ ટેસ્ટમાં એક તરફી નથી હાર્યું. આખી સિરીઝમાં અમારા ખેલાડી નિડર થઇને રમ્યા. અમારી ટીમમાં યોગ્યતા છે, માત્ર અમારે અનુભવ જોઇએ.\nટેસ્ટ ક્રિકેટ માટે સારી રહી આ સિરીઝ\nપોસ્ટ મેચ પ્રેઝન્ટેશન સેરેમની દરમિયાન વિરાટ કોહલીએ કહ્યું, 'અમે જે રીતનું ક્રિકેટ રમ્યા તે સ્કોર બોર્ડ પર ના જોવા મળ્યું. જોકે, બન્ને ટીમ જાણે છે કે આ એક કઠિન સીરિઝ હતી. ટેસ્ટ ક્રિકેટમાં આ ઘણી સારી સીરિઝ રહી.' સીરિઝને કારણે થનારા નફા-નુકસાનને લઇને વિરાટ કોહલીએ કહ્યું કે ફેન્સ હવે મેદાન પર આવશે. તે બન્ને ટીમને જીત માટે રમતા જોશે. ઇંગ્લિશ ટીમ પણ પ્રતિસ્પર્ધી ક્રિકેટ રમવા માટે જાણીતી છે.\nમાત્ર સ્વાભાવિક રમત બતાવવાનું વિચાર્યુ હતું:\nઅંતિમ દિવસે શું ટીમ ઇન્ડિયાએ મેચ જીતવાનું વિચાર્યુ હતુના સવાલ પર કોહલીએ કહ્યું, 'અમારો આવો કોઇ વિચાર નહતો. અમે માત્ર સ્વાભાવિક રમત બતાવવાની યોજના બનાવી હતી. વિરાટે કહ્યું, અમને ખબર હતી કે ઇંગ્લેન્ડ ડ્રો માટે નથી રમતું. ઇંગ્લેન્ડની ટીમ જીતના ઇરાદા સાથે મેદાન પર ઉતરી છે. એવામાં તમને આ રીતની સિરીઝમાં ડ્રો જોવા નથી મળતી'.\nરાહુલ અને રિષભ ટીમ ઇન્ડિયાનું ભવિષ્ય:\nવિરાટ કોહલીએ લોકેશ રાહુલ અને રિષભ પંતની પણ પ્રશંસા કરી હતી. વિરાટે કહ્યું, 'આ બન્ને ખેલાડીઓના પ્રદર્શન ભારતીય ટીમનું ભવિષ્ય બતાવે છે. હું બન્નેના પ્રદર્શનથી ઘણો ખુશ છું' વિરાટ કોહલી અનુસાર, 'પંતે અધિક સાહસ અને પ્રતિભાનું પ્રદર્શન કર્યુ. જ્યારે તમે આવી પરિસ્થિતિમાં હો ત્યારે પરિણામ વિશે નથી વિચારત પરંતુ વસ્તુ તમારા અનુકુળ થતી જાય છે.'


Asim Bakshi Archives : crthakrar\nટૂંકી વાર્તા : “લગ જા ગલે” હિમાંશુ મેડિકલના બીજા વર્ષમાં હતો અને બે મહિના પછી પરીક્ષા હતી. સામેના મકાનમાં રહેતા મેહતા સાહેબની દીકરી સુધા રોજ ઝરુખામાં આવે અને હિમાંશુની એની સાથે નજરો મળે અને મીઠા હાસ્ય ની આપ લે થાય. બંને ને થયું કે આ પ્રેમની શરૂઆત છે. […]\nBy चेतन ठकरार on April 7, 2020 • ( Leaveacomment )\nबस यही घर पे बैठे बैठे चिडियाए भी देख ली बस युही घर पे बैठे बैठे तितलियाँ भी देख ली रोज़ शाम अकेला ढलता सूरज उसकी सुनहरी धुप भी देख ली कभी घर की सोची नहीं मशरूफियत में चलो इसी बहाने घर की दुनिया भी देख ली परिवार […]\nટૂંકી વાર્તા : “ઇનામ” વિવેક બારમા ધોરણમાં આખી શાળામાં પ્રથમ આવ્યો હતો અને આજે શાળા તરફથી ૫૧૦૦ રૂપિયાનું રોકડ ઇનામ મળવાનું હતું. ખુબ વરસાદ પડી રહ્યો હતો અને વિવેક પણ અત્યંત ખુશ હતો એને વરસાદ ખુબ ગમતો હતો. પપ્પાએ વિવેકને સવારે ગાડી માં સ્કૂલ પર મૂકી દીધો. સ્કૂલનો […]\nટૂંકી વાર્તા : “પેઈંગ ગેસ્ટ” સુકેતુને મુંબઈની મીઠીબાઇ કોલેજમાં એડમિશન મળી ગયું હતું એને ભણીને અમેરિકા જવું હતું. મુંબઈમાં રહેવા માટે એના પપ્પા મમ્મી કોઈ સારો ફ્લેટ પેઈંગ ગેસ્ટ તરીકે રહેવા માટે શોધતા હતા. એક દલાલે અંધેરીમાં આવેલ શાંતિવન એપાર્ટમેન્ટમાં એક ફ્લેટ બતાવ્યો. એના માલિક શ્રી કુન્દનભાઈ અને […]\nટૂંકી વાર્તા : “લોટરી” આજે ૨૫મી તારીખ; બરાબર ૬ દિવસ બાકી છે હેમંતને ૫ લાખ રૂપિયા પરત કરવાને. કૌશિક હિંચકા પર બેઠો બેઠો વ્યાકુળ મને વિચારતો હતો. હેમંત અને કૌશિક ખાસ મિત્રો હતા; હેમંતના ફર્નિચરના ચાર મોટા શોરૂમ હતા અને એનો ધંધો ધીકતો ચાલતો હતો. કૌશિક એક પ્રાઇવેટ […]


US: વૉશિંગટનમાં ટ્રેન દુર્ઘટનામાં છનાં મોત\nનવગુજરાત સમય | Publish Date: Dec 19 2017 9:19AM\nઅમેરિકાનાં વૉશિંગટનમાં સોમવારે એક ટ્રેન દુર્ઘટનામાં ઓછામાં ઓછા છ લોકોએ પોતાનાં જીવ ગુમાવ્યાં છે. ઓવરપાસથી પસાર થઈ રહેલી એમટ્રેક ટ્રેન પાટા પરથી ઉતરી પડી હતી જેનાં કારણે આ દુર્ઘટના બની હતી. જ્યારે આ દુર્ઘટના ઘટી ત્યારે ટ્રેનમાં ૭૮ પેસેન્જર અને પાંચ ક્રૂ મેમ્બર સવાર હતાં. ઈજાગ્રસ્ત લોકોને તાત્કાલિક હોસ્પિટલમાં ખસેડવામાં આવ્યાં છે.\nવૉશિંગટનમાં સિએટલથી લગભગ ૬૪ કિલોમીટર દૂર જ આ દુર્ઘટના સ્થાનીય સમય અનુસાર સવારે આઠ વાગ્યે બની હતી. ટ્રેનનાં ડબ્બાઓ ઓવરપાસથી નીચે પડતી વખતે હાઈવે પર ઘણી બધી ગાડીઓ પસાર થઈ રહી હતી, ટ્રેનનાં ડબ્બાઓ તે ગાડીઓ પર પડતા ઘણી બધી ગાડીઓ ટ્રેનનાં ડબ્બાઓની લપેટમાં આવી ગઈ હતી.\nદુર્ઘટના સમયે ટ્રેનમાં સવાર ક્રિસ કાર્નેસ નામક યાત્રીએ જણાવ્યું કે, ’જ્યારે આ દુર્ઘટના બની ત્યારે હું આગળથી ત્રીજા કે ચોથા ડબ્બામાં બેઠો હતો. મને ખબર જ ના પડી કે અચાનક શું થઈ ગયું. પાછળનાં એન્જીનને છોડીને બધા જ ડબ્બાઓપાટા પરથી ઉતરી ગયા હતાં. કેટલાક ડબ્બા નીચે હાઈવે પર પડી ગયા તો કેટલાક ડબ્બા હવામાં જ લટકી રહ્યાં હતાં.’


કે એલ એલ રાહુલ ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » કે એલ એલ રાહુલ ફ્રેનોલોજી માટે ચિત્રો, તસવીરો અને છબીઓ.\nકે એલ એલ રાહુલફ્રેનોલોજી માટે ચિત્રો, તસવીરો અને છબીઓ.\nપાઓ કે એલ એલ રાહુલ ફોટો ગેલરી, કે એલ એલ રાહુલ ચિત્ર, અને કે એલ એલ રાહુલ છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે કે એલ એલ રાહુલ જ્યોતિષ શાસ્ત્ર અને કે એલ એલ રાહુલ જન્માક્ષર વચ્ચે જે તમે astrosage.com પર જોઈ શકો છો. આ કે એલ એલ રાહુલ ચિત્ર વિભાગ નિયમિત રૂપે અપડેટ થાય છે.\nકે એલ એલ રાહુલ 2021 કુંડળી and જ્યોતિષ


યુવાસ્વર: સર્જન-સંશોધન – GSP આર્કાઈવ્ઝ\nસંશોધન - સંસ્કૃતિ અને વિકાસ:\nમાછલીની મથામણ અને આદિવાસી જાતિની આપદા\n(કલ્ચરલ એન્થ્રોપોલોજી. સાંસ્કૃતિક વંશવિજ્ઞાન)\n- ઈશાન શાહ, યુ.એસ.એ.\nરજૂઆત જોવા સ્લાઈડના ક્રમ પર આગળ વધવું. સ્ક્રીન-સાઈઝ મોટી કરી શકાશે.\nરજૂઆત જોવા સ્લાઈડના ક્રમ પર આગળ વધવું. બટન (ઉપર) ક્લીક કરવાથી સ્ક્રીન-સાઈઝ મોટી થશે.\nડાયાસ્પોરાનું ગુજરાતઃ ગુજરાતી ભાષા અને અમેરિકી આદિવાસી સંસ્કૃતિનો અભ્યાસુ એક અનોખો કિશોર.\nઈશાન શાહ લોસ એન્જલસ્, અમેરિકામાં રહેતો એક તરુણ અને જિજ્ઞાસુ લેખક છે. ઈશાનનો જન્મ ૨૦૦૩ માં શિકાગોમાં થયો, માતા સેજલબેન અને પિતા વિપુલભાઈ શાહ બંને મૂળ સુરતના અને ગુજરાતી ભાષાના ચાહક રહ્યાં છે. ઈશાન ૧૧માં ધોરણમાં, લોસ એન્જલ્સના અગોરા હિલ્સ પરગણાંની હાઈસ્કૂલમા ભણે છે. ઈશાનનું દ્રઢ મંતવ્ય છે કે ભાષા અને સંસ્કૃતિ એકબીજા સાથે ગાઢ રીતે વણાયેલાં છે. એ સ્કૂલની વિદ્યાર્થી પરિષદમાં ભાષાની જાગૃતિ માટે કાર્યરત છે અને ભાષાને લગતી પ્રવૃત્તિ ચલાવે છે. ઈશાન અંગ્રેજી અને ગુજરાતી ભાષા સાથે મોટો થયો છે અને ફ્રેન્ચભાષા પણ સારી રીતે જાણે છે અને અંગ્રેજીમાં કવિતા અને લેખ લખે છે.\nભાષા ઉપરાંત ઈશાન એક અચ્છો ચિત્રકાર છે. રાષ્ટ્રીય કક્ષાના રંગભૂમિ પ્રોગ્રામનો એ એક સભ્ય છે અને એની શાળાની રંગભૂમિમાં અભિનય અને રંગમંચના સર્જન-બનાવટ માં કાર્યરત છે.\nએના પોતાના શબ્દોમાં, " મને નાનપણમાં શાળામાં શીખવાતું કે અંગ્રેજી સિવાયની ઈતર ભાષા ગૂંચવાડો ઉભો કરે અને માટે અંગ્રેજી જ બોલવું. એટલે છેલ્લા થોડા વર્ષો પહેલાં મને ગુજરાતી બોલવાનાં પણ ફાંફા પડતા હતા. અમેરિકામાં લોકોને અંગ્રેજી સિવાયની ભાષા માટે અણગમો રહેતો હોય છે અને નાનાં બાળકોએ અંગ્રેજી જ બોલવું એવો શાળામાં આગ્રહ રખાતો હોય છે. હું નાનપણથી મારી માતૃભૂમિ ભારતનો ઇતિહાસ, સંસ્કૃતિ અને ધર્મ સારી રીતે જાણતો હતો પણ પોતાની ગુજરાતી ભાષાથી પૂરતો પરિચિત નહતો. આજુબાજુ ની દુનિયા અમેરિકા અને અંગ્રેજી, એમાં મારી પોતાની દેશી ઓળખ અને મારા અમેરિકન જીવન બેની વચ્ચે ઝોલા ખાતો હતો. મને લાગ્યું કે મારી માતૃભષા તો મને બરાબર આવડવી જ જોઈએ. "\nએકાદ વર્ષ પહેલા, ઈશાને જાતે જ પ્રયત્ન કરીને ગુજરાતી શીખવાનું ચાલુ કર્યું. મમ્મી, પપ્પા અને નાનીમાની મદદથી હવે ગુજરાતી લખવા, વાંચતા શીખ્યો છે અને એના જીવનની બે જુદી સાંસ્કૃતિક દુનિયાને ભાષાના માધ્યમથી નજીક લાવી રહ્યો છે.\nનાનપણથી ઈશાનને અમેરિકાની નેટિવ આદિજાતિના લોકો અને સંસ્કૃતિ પ્રત્યે ઊંડું આકર્ષણ રહેતું. અમેરિકામાં એ લોકોની "રેડ ઇન્ડિયન " અથવા " ઇન્ડિયન " તરીકેની ખોટી અને અસંવેદનશીલ ઓળખ અંગે, તેમજ આદિજાતિની ભાષા, ઇતિહાસ વિશેની અસમજ માટે ઈશાનના હૃદયમાં દુઃખ રહેતું. નાનપણથી એણે આદિજાતિ, "નેટિવ અમેરિકન" લોકોની વિવિધતાનો અભ્યાસ કર્યો, જેના ફળરૂપે એની સમજ દ્રઢ થઈ કે આ આદિજાતિની સંસ્કૃતિ, ભાષા અને જીવન વિશેની પોતીકી સમજણ ઘણી ઊંડી છે. છેલ્લાં કેટલાંયે વર્ષોથી આ કિશોર આદિજાતિના ઘણા બધા લોકોને નજીકથી મળીને પોતાની સમજને કેળવી રહ્યો છે.\nઅમેરિકાની ગોરી પ્રજાએ આદિજાતિ, કે જે હજારો વર્ષથી અમેરિકામાં રહેતી હતી, એની ભાષા અને સંસ્કૃતિને કચડી નાખી છે. મૂળ પ્રજાની સ્થિતિ ઘણી દુઃખદ છે. નેટિવ અમેરિકન આદિજાતિ નીડરતા અને બહાદુરીથી પોતાની ઓળખ ટકાવી રાખવાના પ્રયત્નો કરે છે. એ પોતાનો કોલેજનો અભ્યાસ લિંગ્વિસ્ટિક્સમાં કરવા માંગે છે અને આશા રાખે છે કે એક દિવસ એ આદિજાતિની ભાષા અને સંસ્કૃતિના પુનરુત્થાન માટે પોતાની કારર્કિદી સમર્પિત કરી શકે. સાહિત્ય,ચર્ચા, લખાણ, પ્રવચન, ચિત્રકામ, કે પછી કોઈ પણ બીજી પ્રવૃત્તિ થકી, વિશ્વની ભાષા અને સંસ્કૃતિની સાચવણી ઇશાનનો રસનો વિષય રહ્યો છે અને એને માટે પ્રયત્નશીલ છે.\nPosted in: નોળવેલની મહેકઃ ૧૫ મે ૨૦૨૦ Filed under: યુવા-સંશોધન, યુવાસ્વર\n← સંસ્કૃત – બાણનું ‘હર્ષચરિત’માંનું નિદાઘવર્ણન\nસંસ્કૃત – સુભાષિત – સ્યન્દિકા – નિદાઘે →


બિહારમાંથી સંદિગ્ધ આતંકી દાનિશ પકડાયો | Top IM operative Danish arrested from Darbhanga in Bihar - Gujarati Oneindia\nબિહારમાંથી સંદિગ્ધ આતંકી દાનિશ પકડાયો\nદરભંગા, 22 જાન્યુઆરીઃ નેશનલ ઇન્વેસ્ટિગેશન એજન્સીએ બિહારના દરભંગામાંથી સંદિગ્ધ આતંકવાદીની ધરપકડ કરી છે. એનઆઇએએ સંદિગ્ધના સંબંધ આતંકી સંગઠન ઇન્ડિયન મુજાહિદ્દિન સાથે હોવાનું જણાવ્યું છે. નેશનલ ઇન્વેસ્ટિગેશન ટીમે બિહારના દરભંગામાંથી દાનિશ નામના શખ્સની ધરપકડ કરવામાં આવી છે.\nએનઆઇએએ જણાવ્યા પ્રમાણે પ્રતિબંધિત આતંકી સંગઠન ઇન્ડિયન મુજાહિદ્દિનનો આતંકી છે અને તે ઘણા સમયથી દેશમાં ઘણી આતંકી વારદાતોના આરોપી યાસીન ભટકલના સંપર્કમાં છે. યાસીન ભટકલ ઇન્ડિયન મુજાહિદ્દિનનો આતંકવાદી છે અને તેના પર દેશમાં ઘણા સ્થાને આતંકી ઘટનાને અંજામ આપવાના આરોપ છે. એનઆઇએને દાનિશની શોધખોળ ઘણા સમયથી હતી, તેથી દરભંગાના ચક્જોહરામાં દાનિશના ઘરમાં એનઆઇએ ઘણી વખત રેડ પાડી ચૂકી છે.\nદાનિશના પાડોશી અનુસાર બે દિવસ પહેલા એનઆઇએની ટીમ દાનિશની શોધમાં ચક્જોહરા આવી હતી, પરંતુ દાનિશ ઘરે આવ્યો નહોતો. જ્યારે દાનિશ સોમવારે પોતાના ઘરે પહોંચ્યો તો તેના ઘરવાળાઓએ એનઆઇએને સૂચના આપી હતી.\nnia arrested indian mujahideen bihar એનઆઇએ ધરપકડ ભારતીય મુજાહિદ્દિન બિહાર\nNIA has arrestedatop Indian Mujahideen operative and close associate of the outfit's founder Yasin Bhatkal from Darbhanga in Bihar.


આગામી 19મી સપ્ટે. સુધીમાં ગુજરાતમાં ભારે વરસાદની ચેતવણી\nBy Online Desk2September 14, 2021\nઆગામી તા.19મી સપ્ટે. સુધીમાં ગુજરાતમાં ભારે વરસાદની સંભાવના વ્યક્ત કરવામાં આવી છે. અરબી સમુદ્ર પરથી હજુયે અતિ તીવ્ર લો-પ્રેશર સિસ્ટમ સરકીને ગુજરાત તરફ આવી રહી છે. જેના પગલે ભારેથી અતિ ભારે વરસાદ થઈ શકે છે.આજે ગાંધીનગમાં મહેસુલ વિભાગ દ્વ્રારા વિડીયો કોન્ફરન્સના માધ્યમથી વેધર વોચ ગ્રુપની બેઠક યોજાઈ હતી.\nજેમાં હવામાન વિભાગના અઘિકારીએ બેઠકમાં જણાવ્યું હતું કે, રાજયમાં આગામી દિવસોમાં હવામાનની આગાહી જોતાં તા.૧૪/૦૯/૨૦૨૧ થી તા.૧૬/૦૯/૨૦૨૧ એમ ત્રણ દિવસ જુનાગઢ, રાજકોટ,વ લસાડમાં ભારેથી અતિભારે વરસાદની સંભાવના રહેલી છે. આ ઉપરાંત દેવભૂમિ દ્વારકા, જામનગર, મોરબી, પોરબંદર, ગીરસોમનાથ, અમરેલી, ભાવનગર, દાહોદ, વડોદરા, છોટાઉદેપુર, પંચમહાલ , નર્મદા, ભરૂચ, સુરત, તાપી, ડાંગ, નવસારીમાં પણ ભારે વરસાદની સંભાવના રહેલી છે.\nતા.17-18ના રોજ ઉત્તર ગુજરાતમાં, 16થી 18 કચ્છમાં અને 18-19નારોજ બનાસકાંઠા-પાટણ અને દ.ગુ.માં ભારે વરસાદ પડશે\nતા.૧૭/૦૯/૨૧ થી તા.૧૮/૦૯/૨૦૨૧ સુઘી ઉતર ગુજરાતના જિલ્લાઓ પૈકી બનાસકાંઠા, પાટણ, મહેસાણામાં તથા મોરબી, જામનગર, દેવભૂમિદ્વારકામાં અતિ ભારે વરસાદની સંભાવના રહેલી છે. આગામી તા.૧૬/૦૯/૨૦૨૧થી તા.૧૮/૦૯/૨૦૨૧ સુઘી કચ્છ જિલ્લામાં ભારે વરસાદની સંભાવના રહેલી છે. તા.૧૮/૦૯/૨૦૨૧ થી તા.૧૯/૦૯/૨૦૨૧ સુઘી બનાસકાંઠા, પાટણ, નવસારી અને વલસાડ જિલ્લાઓમાં ભારે વરસાદની સંભાવના રહેલી છે. આમ ઉ૫રોકત જિલ્લાઓમાં ભારે વરસાદની સંભાવના જોતા રાહત બચાવ કાર્ય અંગે જરૂર પડે NDRF અને SDRF ની ટીમો આ જિલ્લાઓમાં એલર્ટ રહે તે અંગે સૂચના અપાઈ છે.\nરાજ્યમાં એનડીઆરએફની 13 ટીમ તૈનાત કરાઈ, દ.ગુ.માં3ટીમ મુકાઈ\nરાજયમાં એન.ડી.આર.એફ.ની કુલ ૧૫ ટીમમાંથી ૧૩ ટીમો ડિપ્લોય કરવામાં આવી છે. જે પૈકી ૧-વલસાડ, ૧-સુરત, ૧-નવસારી, ૨-રાજકોટ, ૧-ગીરસોમનાથ, ૧-અમરેલી, ૧-ભાવનગર, ૧-જુનાગઢ, ૨-જામનગર, ૧-બોટાદ, ૧-મોરબી ખાતે ડીપ્લોય કરવામાં આવેલ છે. અને ૧-ટીમ વડોદરા અને ૧-ટીમ ગાંધીનગર ખાતે રીઝર્વ રાખવામાં આવેલ છે અને ભટીંડા પંજાબથી આવેલ ૦૫ ટીમ પૈકી ૧- રાજકોટ,૧-પોરબંદર,૧- દેવભુમી ઘ્વારકા,૨-જામનગર ખાતે ફરજ પર ગોઠવવામાં આવી છે.\nકૃષિ વિભાગના સૂત્રોએ બેઠકમાં કહ્યું હતું કે ચાલુ વર્ષે અંદાજીત ૮૨.૮૩ લાખ હેક્ટર ખરીફ પાકોનું વાવેતર તા.૧૩/૦૯/૨૦૨૧ સુધીમાં થયું છે.ગત વર્ષે સમાન સમયગાળા દરમ્યાન ૮૫.૧૨ લાખ હેક્ટર વાવેતર થયેલ હતું. આ વર્ષે છેલ્લા ત્રણ વર્ષની સરેરાશ વાવેતર વિસ્તારની સામે ૯૬.૮૨% વાવેતર થયું છે. સરદાર સરોવર નર્મદા નિગમના સત્તવાર સૂત્રોએ કહયું હતું કે સરદાર સરોવર જળાશયમાં હાલ ૧,૭૬,૫૫૮એમ.સી.એફ.ટી. પાણીનો સંગ્રહ છે. જે કુલ સંગ્રહ શકિતના ૫૨.૮૫% છે. સિંચાઇ વિભાગના સૂત્રોએ જણાવ્યું હતું કે રાજયના ૨૦૬ જળાશયોમાં ૩,૯૮,૭૫૩ એમ.સી.એફ.ટી. પાણીનો સંગ્રહ છે. જે કુલ સંગ્રહ શકિતના ૭૧.૫૩% છે. હાલમાં રાજ્યમાં હાઇ એલર્ટ ૫ર કુલ-૬૫જળાશય, એલર્ટ ૫ર કુલ- ૦૫ જળાશય તેમજ વોર્નીગ ૫ર-૧૩ જળાશય છે.\nગુજરાત વિધાનસભાની ચૂંટણીમાં અસઉદ્દીન અવૈસી પોતાના ઉમેદવારો ઊભા રાખશે!\nકે. કૈલાશનાથનની ફરીથી સીએમના ચીફ પ્રિન્સિપલ સેક્રેટરી તરીકે નિમણૂંક\nBy Online Desk6 September 19, 2021


Ahmedabad - ખરીફ વાવેતર 80 લાખ હેક્ટરને ક્રોસ અપુરતા વરસાદથી ઉત્પાદન કપાશે|ખરીફ વાવેતર 80 લાખ હેક્ટરને ક્રોસ અપુરતા વરસાદથી ઉત્પાદન કપાશે\nAhmedabad ખરીફ વાવેતર 80 લાખ હેક્ટરને ક્રોસ અપુરતા વરસાદથી ઉત્પાદન કપાશે\nખરીફ વાવેતર 80 લાખ હેક્ટરને ક્રોસ અપુરતા વરસાદથી ઉત્પાદન કપાશે\nકોમોડિટી રિપોર્ટર| અમદાવાદ | ખરીફ વાવેતરની કામગીરી પૂર્ણતામાં છે. રાજ્યમાં અનિયમિત વરસાદના કારણે વાવેતર વિસ્તારમાં ઘટાડો થઇ 80 લાખ હેક્ટર આસપાસ રહ્યું છે. ખેડૂતોને નીચા ભાવ, ખેતી ખર્ચ વધી રહ્યાં હોવાના કારણે મોટા વાવેતરથી દૂર રહ્યાં છે. થયેલા વાવેતર પર પણ ખેડૂતો વરસાદના અંતીમ રાઉન્ડની કાગડોળે રાહ જોઇ રહ્યાં છે. જો સારો વરસાદ નહિં થાય તો ઉત્પાદનમાં મોટો ગેપ પડી શકે છે.\nપાછોતરો વરસાદ ખેંચાઇ જતા મોટા ભાગના રાજ્યમાં હેક્ટર દીઠ ઉતારા ઘટશે\nહવામાન ખાતાની આગાહીઓ વિપરીત સાબીત થતા ખેડૂતો મુશ્કેલીમાં મુકાયા છે. વહેલા ચોમાસાની કરવામાં આવેલી આગાહીને ધ્યાનમાં રાખીને કરેલા વાવેતર બાદ બીજા રાઉન્ડનો વરસાદ ખેંચાઇ જતા મોટા ભાગના પાકને નુકશાન પહોંચ્યું હતું. એટલું જ નહિં લેઇટ વાવેતર કર્યા હતા તેઓને માટે અત્યારે અંતીમ રાઉન્ડનો વરસાદ ખેંચાઇ જતા નુકશાની છે. કૃષિ નિષ્ણાતોના મતે જો એકાદ સપ્તાહમાં સારો વરસાદ નહિં થાય તો ઉતારા તેમજ ઉત્પાદકત્તામાં જંગી ઘટાડો થઇ શકે છે.\nરાજ્ય સરકારના અહેવાલ મુજબ 10 ઓગસ્ટ સુધીમાં વાવેતરની કામગીરી 80 લાખ હેક્ટરથી વધી 80.68 લાખ હેક્ટરમાં રહી છે જે અગાઉના વર્ષે આ સમયગાળામાં 84.25 લાખ હેક્ટરમાં થઇ હતી. દેશમાં ખરીફ વાવેતર 1025 લાખ હેક્ટરથી વધુ રહ્યું છે. તેલીબિયા, કઠોળ તથા ધાન્ય પાકોના વાવેતરમાં ધટાડો થયો છે.\nગુજરાતમાં મગફળીનું વાવેતર 10 ટકા ઘટી 14.68 (16.15) લાખ હેક્ટરમાં રહ્યું છે. જ્યારે અગ્રણીઓ મગફળીનું વાવતેર 13 લાખ હેક્ટરથી વધ્યુ ન હોવાનું જણાવી રહ્યાં છે.ખેડૂતોને અન્ય પાકોની તુલનાએ કપાસમાં સારા ભાવ મળ્યા હોવાના કારણે કપાસના વાવેતર પ્ર્ત્યે ઉત્સાહ વધ્યો છે જેના કારણે ચાલુ વર્ષે વાવેતરમાં3ટકાનો વધારો થઇ 27.08 લાખ હેક્ટરને આંબ્યું છે જે અગાઉના વર્ષે આ સમયમાં 26.45 લાખ હેક્ટરમાં રહ્યું હતું. કપાસના વાવેતર વિસ્તારમાં વધારો થયો છે પરંતુ ઉત્પાદન ઘટીને આવશે તેવો અંદાજ છે.\nતેલીબિયાંના વાવેતરમાં એક માત્ર સોયાબીનમાં વધારો થયો છે. જ્યારે સૌથી વધુ વાવતેર તલનું 29 ટકા અને એરંડાનું 13 ટકા ઘટ્યું છે. એરંડાનું વાવેતર ઘટી 4.84 લાખ હેક્ટરમાં રહ્યું છે જે અગાઉના વર્ષે આ સમયમાં 5.54 લાખ હેક્ટરમાં રહ્યું હતું. અંત સુધીમાં એરંડાનું વાવેતર 5.50 લાખ હેક્ટર આસપાસ રહે તેવો અંદાજ છે. જ્યારે ગવારના વાવતેરમાં પણ 34 ટકાનો જંગી ઘટાડો નોંધાયો છે. વરસાદ ખેંચાઇ જતા ઉત્પાદન કપાશે.\nસપ્તાહમાં સારો વરસાદ થવો પાક માટે જરૂરી\nદેશભરના મોટા ભાગના રાજ્યોમાં વાવેતરની કામગીરી સંપન્ન થઇ ચૂકી છે. પંરતુ મોટા ભાગના રાજ્યોમાં હજુ પાછોતરા (અંતીમ) વરસાદની ઘટ છે. જ્યાં સુધી અંતીમ વરસાદનો રાઉન્ડ નહિં આવે ત્યાં સુધી ઉત્પાદનનું ચિત્ર હજુ ધુંધળું છે. ગુજરાતમાં એકાદ સપ્તાહમાં સારો વરસાદ નહિં થાય તો ઉત્પાદન તેમજ ઉતારામાં મોટી ઘટ પડી શકે છે.\nરાજ્યમાં વાવેતરની સ્થિતિ\nપાક 10-9-18 10-9-17 તફાવત\nધાન્ય પાક 1321589 1345700 -2%\nતુવેર 251059 270100 -7%\nમગ 60749 125800 -52%\nકુલ કઠોળ 434927 560300 -22%\nમગફળી 1467582 1615300 -10%\nતલ 78034 109200 -29%\nદિવેલ 483593 553500 -13%\nકપાસ 2708610 2645400 +3%\nગવાર 129650 197600 -34%\nકુલ 8068339 8424800 -4%


સતત 15 દિવસ સુધી કડી પત્તા( લીમડી) નું સેવન કરવાથી શરીરમાં થાય છે એવું કે જાણી ચોંકી જશો,એકવાર જરૂર વાંચજો……. – Gujju Gujarati\nHome/સ્વાસ્થ/સતત 15 દિવસ સુધી કડી પત્તા( લીમડી) નું સેવન કરવાથી શરીરમાં થાય છે એવું કે જાણી ચોંકી જશો,એકવાર જરૂર વાંચજો…….\nસતત 15 દિવસ સુધી કડી પત્તા( લીમડી) નું સેવન કરવાથી શરીરમાં થાય છે એવું કે જાણી ચોંકી જશો,એકવાર જરૂર વાંચજો…….\nAdmin July 24, 2020\tસ્વાસ્થ Leaveacomment 10 Views\nમિત્રો તમારા માટે હું આજે એક નવો લેખ લઈને આવ્યો છું તેમજ આ લેખમાં હું તમને કઢીના પાનમાં ઘણા પ્રકારના ઓષધીય ગુણ હોય છે તેવી જ માહિતી જણાવવાનો છું અને તેમજ જે સ્વાસ્થ્ય માટે ફાયદાકારક છે. તે મીઠી લીમડી તરીકે પણ ઓળખાય છે. તેનો ઉપયોગ મોટાભાગે દક્ષિણ ભારતમાં થતો હતો પરંતુ આજકાલ તેનો ઉપયોગ દરેક રસોડામાં મસાલા તરીકે થાય છે. મીઠા લીમડાનો ઉપયોગ ખોરાકનો સ્વાદ વધારવા માટે થાય છે.\nકઢી પાન આપણા આહારનો સ્વાદ વધારતો જ નથી, પરંતુ આપણા શરીરને અનેક પ્રકારના રોગોથી દૂર રાખવામાં પણ મદદ કરે છે. મીઠા લીમડામાં આયર્ન, કેલ્શિયમ, ફોસ્ફરસ અને ઘણા પ્રકારના વિટામિન હોય છે જે શરીરને એનિમિયા, હાઈ બીપી, ડાયાબિટીસ જેવા રોગોથી બચાવવામાં મદદ કરે છે. આ સિવાય કઢીના પાનમાં વિટામિન બી 2, બી6અને બી9પુષ્કળ પ્રમાણમાં હોય છે, જે આપણા વાળને ઘાટા, જાડા અને મજબૂત બનાવે છે.\nવાળ માટે કઢી પાંદડા.\nકઢી પાન વાળ માટે ખૂબ ફાયદાકારક છે. આ પણ આપણા વાળના મૂળોને મજબૂત કરવા, તેને કાળા કરવા, વાળ ખરતા અટકાવવા અને વાળને ડેન્ડ્રફથી બચાવવા માટે ઉપયોગમાં લેવાય છે. કઢીના પાંદડાથી વાળનું ટોનિક બનાવવા માટે, કઢી પાંદડાને ઉકાળો જેથી તે પાણીમાં ભળી જાય અને પાણીનો રંગ લીલો થઈ જાય. આ ટોનિકને તમારા માથા પર 15-20 મિનિટ માટે લગાવો. અઠવાડિયામાં2વાર વાળની માલિશ કરવાથી ઘણા બધા વાળ મળે છે. વળી, અડધો કપ કઢી પાંદડા દહીં વડે પીસી લો અને તે મિશ્રણ તમારા વાળ પર લગાવો, અને થોડીવાર પછી ધોઈ લો.\nવજન ઓછું કરવા માટે કઢી પાનના ફાયદા.\nઉપર તમે કઢીના પાંદડાઓના ઘણા બધા સ્વાસ્થ્ય લાભો વિશે શીખ્યા પરંતુ તમને જાણીને આશ્ચર્ય થશે કે તે આપણા વજનને ઘટાડવામાં પણ મદદ કરે છે. કઢીના પાંદડામાં રહેલા ફાઇબરનું પ્રમાણ આપણા શરીરમાં સંગ્રહિત વધુ ચરબી અને ઝેરને બહાર કાઢવામાં મદદ કરે છે. દરરોજ કઢીના પાન ખાવાથી વજન ઓછું થાય છે અને કોલેસ્ટરોલ ઓછું થાય છે. તેથી, આગલી વખતે તમે પ્લેટમાં કઢીનાં પાન નહીં છોડો અને તેને ચાવશો અને તેને સરળતાથી ખાઈ શકો છો.\nકઢીના પાનના ફાયદા હૃદયની બીમારીઓથી બચાવી લે છે,કઢી પાંદડા આપણા શરીરમાં લોહીનું કોલેસ્ટરોલ ઘટાડવાની મિલકત ધરાવે છે. જેના દ્વારા આપણે હૃદયની બીમારીઓથી દૂર રહી શકીએ છીએ. કદાચ તમે જાણો છો કે શરીરનું ઓક્સિડેટીવ કોલેસ્ટ્રોલ ખરાબ કોલેસ્ટ્રોલ બનાવવામાં મદદ કરે છે, જે હાર્ટ એટેકનું જોખમ વધારે છે. સખત પાંદડામાં એન્ટીઓકિસડન્ટ ગુણ હોય છે જે કોલેસ્ટરોલના ઓક્સિડેશનને અટકાવે છે જેના કારણે શરીરમાં ખરાબ કોલેસ્ટેરોલનું પ્રમાણ વધતું નથી. આ રીતે તે આપણને હૃદયને લગતી મુશ્કેલીઓથી દૂર રાખવામાં મદદ કરે છે.\nકઢીના પાનના ફાયદા એનિમિયાથી સુરક્ષિત રહેવું,એનિમિયા માત્ર શરીરમાં એનિમિયાને કારણે નથી. ઉલટાનું, જ્યારે શરીર લોહ ગ્રહણ કરે છે અને તેનો યોગ્ય રીતે ઉપયોગ કરવાની શક્તિ ઘટાડે છે ત્યારે એનિમિયાનું જોખમ વધારે છે. આ રોગથી રાહત મેળવવા માટે કઢી પાંદડા ખૂબ ફાયદાકારક છે. તેમાં આયર્ન અને ફોલિક એસિડ ખૂબ વધારે પ્રમાણમાં હોય છે. આપણા શરીરમાં ફોલિક એસિડ આયર્નને શોષી લેવામાં મદદ કરે છે અને આયર્ન એનિમિયાને પૂર્ણ કરે છે. તેથી જો તમે એનિમિયાથી પીડિત છો, તો પછી ખાલી પેટ પર દરરોજ3કઢી પાન ચાવો. આનાથી શરીરનું આયર્ન લેવલ વધે છે અને એનિમિયા થવાનું જોખમ ઓછું થાય છે.\nમીઠો લીંબડા ના પાંદડામાં ઘણા પ્રકારના ઔષધીય ગુણ હોય છે, જે સ્વાસ્થ્ય માટે ફાયદાકારક હોય છે. તેને કઢી પત્તા નામથી પણ ઓળખવા માં આવે છે. આનો ઉપયોગ વધારે દક્ષીણ ભારતમાં કરાતો હતો પરંતુ આજકાલ આ દરેક રસોડામાં મસાલાના રૂપમાં ઉપયોગ કરાય છે. મીઠા લીમડાનો ઉપયોગ ભોજનનો સ્વાદ વધારવામાં કરાય છે. પણ અમે તમને જણાવીશું આના અદભુત ફાયદા એટલે હવે તમારી પ્લેટમાં કઢીના પાંદડાને છોડ્યા વગર ચાવીને ખાજો.\nમીઠા લીંબડા નાં પાંદડા આપણા ખાવાના સ્વાદને તો વધારે જ છે, સાથે જ આ પણ શરીરને ઘણા પ્રકારની બીમારીઓથી પણ દૂર રાખવામાં મદદ કરે છે. મીઠા લીમડામાં લોહતત્વ, કેલ્શિયમ, ફોસ્ફરસ અને ઘણા પ્રકારના વિટામિન હોય છે જે શરીરને એનિમિયા, હાઈ બીપી, મધુમેહ વગેરે રોગોથી બચાવવામાં મદદ કરે છે.\nડાયાબિટીઝ માટે કઢી પાનનો ફાયદો.\nકઢીના પાનમાં વિવિધ પ્રકારના ડાયાબિટીક એજન્ટો હોય છે જે શરીરમાં ઇન્સ્યુલિન પ્રવૃત્તિને અસર કરીને બ્લડ સુગરનું સ્તર ઘટાડવામાં મદદ કરે છે. આ સિવાય કઢીના પાંદડામાં રહેલ ફાઈબરનું પ્રમાણ પણ ખાંડથી પીડિત દર્દીઓ માટે ફાયદાકારક છે. તેથી, રોજ સવારે ખાલી પેટ પર કઢી પાનનું સેવન કરવાનું શરૂ કરો અને ડાયાબિટીઝથી મુક્તિ મેળવો.\nPrevious લગ્નબાદ પણ અન્ય યુવતીઓ સાથે અફેર રાખવાને કારણે ચર્ચામાં આવી ગયાં આ બોલિવૂડ સ્ટાર્સ,જુઓ તસવીરો….\nNext ચાર કરોડની ગાડીમાં ફરે છે બાહુબલીનો આ હીરો,11.46 લાખનીતો માત્ર ઘડિયાળ છે,જુઓ વૈભવી જીવનની તસવીરો……


64 સમરહિલ - 15 Dhaivat Trivedi દ્વારા પુષ્તક અને વાર્તા PDF\nપ્રકરણ – 15\nચોમાસાની સવારનો ભીનો અજવાસ આંજીને ડિંડોરી હજુ આળસ મરડી રહ્યું હતું ત્યારે જિપ્સી વાન ગામના પાદરમાં દાખલ થઈ ગઈ હતી. દૂર ટેકરીઓ પરથી ખેતર ભણી વહી આવતો પાણીનો નાનકડો ઝરો, જ્યાંત્યાં ભરાયેલા ખાબોચિયાં, ભીની માટીના કાદવમાં લપેટાતી ઢોરના છાણની ગંધ, સડકની પેલી તરફ ખુલ્લામાં લાઈનબંધ હાજતે બેસીને એકબીજા પર કાંકરીદાવ રમી રહેલા નાગાપૂગાં ટાબરિયા અને અહીં પુરોહિતવાડામાં તુલસીના ક્યારા પાસે પ્રગટાવેલા દિવડાંની પવનની લપડાકે તરફડતી જ્યોત.. રાઘવે ડેલાના ઢાળ પાસે ગાડી થંભાવી.\nઅંદર ઓસરી પર મોટા બોઘરણામાં વલોવાતા વલોણાનો ફફડાટી જેવો અવાજ છેક અહીં સુધી સંભળાતો હતો. સીધા અંદર જવું કે બહારથી હાક મારવી તેની અવઢવમાં રાઘવ ઘડીક ત્યાં જ ઊભો રહ્યો.\n'કિસકા કામ...' ડેલાની બાજુની નાનકડી ડોકાબારીમાંથી ગરદન બહાર કાઢીને દાતણની ઉલ ઉતારી રહેલા એક માણસે તેને પૂછ્યું એટલે રાઘવ એ દિશામાં ફર્યો, 'અરે.. સાહબ આપ?' આટલું કહીને તેણે તરત ગરદન અંદર ખેંચી. રાઘવ કશું સમજે એ પહેલાં ગમછાથી હાથ-મોં લૂછતો એ બહાર આવ્યો, 'આઈએ સા'બ... ઘડીક તો હું ઓળખી ન શક્યો...'\nએ ડિંડોરી દેવાલયનો પૂજારી હતો. ટૂંકા પહેરણ અને ઊભી લીટીવાળા પાયજામામાં 'ઓપતા' પૂજારીને ઘડીક રાઘવ પણ ઓળખી શક્યો ન હતો.\n'માફ કિજિયે...' તેણે કંઈક ક્ષોભથી કહેવા માંડયું, 'બિના બતાયે હી ઈતની જલ્દી ચલા આયા...' સવાર પડે અને કોઈકને મોકલીને શાસ્ત્રીજીની અનુકૂળતા પૂછાવી શકાય એટલી રાઘવને ધીરજ ન હતી.\nજેક ડેનિયલ્સના ત્રણ પેગ પછી ય તેને ઘેન વર્તાતુ ન હતું અને રાતભર પથારીમાં તેણે પડખાં ઘસ્યા હતા. આંખ જરાક મિંચાતી હતી અને તેને ઘડીકમાં ડિંડોરીની મૂર્તિ દેખાતી હતી તો ઘડીક હરિયાણાની એ ચોરાયેલી મૂર્તિના ગળા ફરતા વિંટળાયેલો કાચ પાયેલા દોરાનો હારડો દેખાતો હતો.\nસવારે રોજની આદત મુજબ એ સાડા પાંચે ઊઠી ગયો. ઘરે થોડીક વોર્મઅપ એક્સર્સાઈઝ કરી. પંદરેક મિનિટ સ્ટેશનરી સાઈકલ ચલાવી. ટ્રેક સૂટ પહેરીને જોગિંગ પર નીકળતો હતો ત્યાં અચાનક જ વિચાર બદલીને ગાડી મારી મૂકી ડિંડોરીની દિશામાં...\n'શાસ્ત્રીજી કૈસે હૈ?' ઉત્સુકતાનો માર્યો એ સવારના પહોરમાં આવી તો ચડયો પણ અહીંનો માહોલ જોઈને હવે રાઘવને ય સંકોચ થતો હતો.\n'સાસ્ત્રીજી કી અબ ઉમર હો ગવઈ તો...' પૂજારીએ વેકરા વચ્ચે જાસૂદ-કરેણના ક્યારા પાસે ખાટલો પાથર્યો, '..થોડા-બોત ચલતા હી રિયો'\nએટલી વારમાં એક ટાબરિયો પાણી ભરેલો પિતળનો લોટો ય આપી ગયો અને થોડી વાર પછી ઘૂમટો તાણેલી એક ઓરત સ્ટિલની રકાબીમાં ગરમ ગરમ વરાળ કાઢતી ચા ય પીરસી ગઈ. પંદર-વીસ મિનિટ પછી શાસ્ત્રીજી પૂજાપાઠમાંથી પરવાર્યા અને રાઘવને સન્મુખ થયા.\n'શાસ્ત્રીજી...' તબિયતની અને હવામાનની ને એવી બધી ઔપચારિક વાતો પછી આખરે રાઘવે ખિસ્સામાંથી મોબાઈલ કાઢ્યો, 'મૈં બહોત શરમિંદા હું ઐસે વક્ત આને કે લિયે લેકિન..' તેણે વાક્ય પૂરું કર્યા વિના જ શાસ્ત્રીજીની સામે જોયું. ડગમગતી ગરદન પરાણે સ્થિર રાખીને કરચલિયાળા ચહેરે શાસ્ત્રીજી તેની સામે માયાળુ સ્મિત વેરી રહ્યા હતા.\n'અહીં જે રીતે મૂર્તિ ચોરાઈ છે એવી જ રીતે હરિયાણાના એક પૂરાતન મંદિરમાંથી ય થોડાંક સમય પહેલાં મૂર્તિ ચોરાઈ હતી..' રાઘવે એ બંને ચોરી વચ્ચેનું સામ્ય અને પોતાની શંકા જતાવીને મોબાઈલના સ્ક્રિન પર દેખાતા ફોટોગ્રાફ શાસ્ત્રીજીની સામે ધર્યા, 'આપ કહે પાયેંગે... આ બેય મૂર્તિમાં કંઈ સામ્ય હોય તો?'\nશાસ્ત્રીજીએ પૂજારીની સહાયતાથી મોબાઈલના સ્ક્રિનને ઝીણી આંખે તાક્યા કર્યો. ઘડીક આંખ આડે હાથનું નેજવું કર્યું. ઘડીક અજવાસની વિરુદ્ધ દિશામાં મોબાઈલ ધર્યો. રાઘવની આંખોમાંથી ઉત્સુકતાની ધાર થઈ રહી હતી.\n'આમ તો મને કંઈ સમજાતું નથી...' શાસ્ત્રીજીએ આંખોમાં આવી ગયેલું પાણી લૂછતા કહ્યું, 'મૂર્તિઓ તો બધી એક જેવી જ લાગે. તફાવત શોધવો આસાન નથી હોતો. મારા જેવો માણસ જો એ તફાવત પારખી જતો હોય તો પછી એ મૂર્તિનું મહત્વ જ શું રહ્યું?'\n'...પણ આ હરિયાણાની મૂર્તિ ય વામપંથી હોઈ શકે એવું કહી શકાય?' રાઘવના મગજમાં વામપંથનો વંટોળિયો ઘૂમરાયા જ કરતો હતો.\n'મેં પહેલાં જ કહ્યું હતું કે, એ મારો વિષય નથી. ડિંડોરીની આ મૂર્તિઓ વામપંથી હોઈ શકે એવું મેં મારા વડવાઓ પાસેથી સાંભળ્યું છે. કઈ મૂર્તિ વામપંથી છે, શા માટે એ વામપંથી છે એ તો કોઈ નિષ્ણાત જ કહી શકે. એવું જ આ મૂર્તિનું.' શાસ્ત્રીજીએ સ્હેજ ગરદન ઊંચકીને પૂજારીની તરફ જોયું, 'મંદિરમાં પેલા ભાઈ આવે છે તેમની સાથે સાહેબની ઓળખાણ કરાવને... એ કદાચ કંઈક જાણતા હોય તો...'\n'ક્યા ભાઈ?' પૂજારી ઘડીક શાસ્ત્રીજીની સામે અવઢવમાં જોઈ રહ્યો અને પછી અચાનક ઝબકારો થયો હોય તેમ તેણે કહ્યું, 'અરે વો... અરે હાં, ઓ સા'બ કો તો મિલા દિયો'\n'કોની વાત કરો છો?' રાઘવને હવે ઉત્તેજનાની કીડીઓના ચટકારા ચડતા હતા.\n'અરે વો કસ્મીરવાલે સા'બ.. પરસો આપકો મિલાઈયો ના? ઓ મૂર્તિ કા ઈસ્ટાડી કરને આતે હૈ..'\nમાય ગોડ... રાઘવના ચહેરા પર અચરજ વિંઝાઈ ગયું. આ તો ત્વરિતની વાત કરે છે, 'ડો. ત્વરિત કૌલ? એ અહીં આવતો હતો? શાસ્ત્રીજીને એ મળ્યો છે?'\n'હા એ જ...' પૂજારી જવાબ વાળે એ પહેલાં શાસ્ત્રીજીએ જ હકારમાં ગરદન હલાવી દીધી, 'ઉંમરમાં નાનો છે પણ મૂર્તિઓનો અભ્યાસ સારો છે.'\n'એ વામપંથી મૂર્તિઓ વિશે જાણે છે?' રાઘવ ભારે પ્રયત્નપૂર્વક સમગ્ર ગુત્થીના છેડા સુધી આવી ગયાનો ઉન્માદ ચહેરા પર આવતો રોકી રહ્યો હતો.\n'એ તો મને ખબર નથી પણ મૂર્તિઓનો સમયગાળો, તેની રચનાનો પ્રકાર, તેનો હેતુ વગેરે તેમના સંશોધનના વિષયો હોય છે એવું એ કહેતો હતો. ડિંડોરીની મૂર્તિઓ મંદિરથી ય વધારે પ્રાચીન હોવાનું તે માનતો હતો. મારી સાથે ય બે-ચાર વાર ચર્ચા કરી ગયો છે. મેં તેને કહ્યું હતું કે આ મૂર્તિ પૂરાતન છે, કંઈક ભેદી ય હોવાનું મારા વડવા કહેતા હતા પણ એ માનતો ન હતો. તે કહેતો હતો કે એવા તો કંઈક ગપગોળા હોય..' શાસ્ત્રીજીએ મંદ સ્મિત કરીને ધૂ્રજતા હાથે હવામાં સંમતિ વેરી.\nપાછા ફરતી વખતે રાઘવનો પગ એક્સલરેટર પર અથડાતો હતો, હાથ સ્ટિઅરિંગ પર યંત્રવત્ત ફરતો હતો અને દિમાગમાં સવાલોનો દાવાનળ પ્રગટયો હતો. તેણે ત્વરિતનું આટલું ડિટેઈલ્ડ ઈન્ટ્રોગેશન કર્યું તેમાં તેણે એમ કેમ ન કહ્યું કે તે દુર્ગાશંકર શાસ્ત્રીને મળ્યો છે? વામપંથી મૂર્તિ વિશે સ્પષ્ટ રીતે તેને પૂછ્યું ત્યારે તો તે શાસ્ત્રીજીનો ઉલ્લેખ કરી જ શક્યો હોત? છેલ્લે જ્યારે તેણે ગામલોકોની પાંડવકાલીન મંદિર હોવા વિશેની માન્યતા અંગે સવાલ કર્યો ત્યારે પણ તે બોલી શક્યો હોત. તો શું ત્વરિતે જાણી જોઈને શાસ્ત્રીજી સાથેની તેની મુલાકાત છૂપાવી હતી? વધુ સવાલોથી બચવા માટે તેણે શાસ્ત્રીજીનો ઉલ્લેખ કરવાનું ટાળ્યું હતું? કે પછી પોતે શાસ્ત્રીજી વિશે ન પૂછ્યું એટલે સહજ રીતે જ તેણે ય કંઈ ન કહ્યું?\nઅકળાયેલા રાઘવે બ્રેકપેડલ પર પગ સજ્જડ દબાવ્યો એ સાથે ભીની, કાચી સડક પર ચિચિયારી સાથે મોટો લિસોટો પાડતી જીપ્સી ઊભી રહી ગઈ. જીપ્સીના હૂડ ફરતો હાથ ભીંસીને ક્યાંય સુધી તે વિચારતો રહ્યો. મનોમન ગણતરીઓ માંડતો રહ્યો અને પછી ખિસ્સામાંથી મોબાઈલ કાઢીને કોન્ટેક્ટ લિસ્ટમાં એક નામ શોધ્યું...\nખુરસી પર પગ ચડાવીને એ એવી રીતે બેઠી હતી જાણે મિસરની મહારાણી હોય. રૃમમાંથી બહાર આવેલો ત્વરિત આ નજારો જોઈને રીતસર ભડકી ગયો હતો.\nતેને એકલો અહીં છોડીને છપ્પનિયો 'કુછ પ્લાન કરના પડેગા' કહીને વહેલી સવારથી કેકવા જોડે ક્યાંક જતો રહ્યો હતો. આખો દિવસ તેણે બહાર ખુલ્લા ખેતરમાં લટાર મારીને અને આ સાંકડા, ગંધાતા ઓરડામાં ઊંઘીને પસાર કર્યો હતો. આળસ મરડીને તે પથારીમાંથી બેઠો થયો અને ઘડિયાળમાં જોયું. પોણા છ થવા આવ્યા હતા. હવે તો છપ્પન આવ્યો જ હશે એમ ધારીને એ બહાર આવ્યો ત્યારે દાદર ભણી ફંટાતા રવેશ પાસે આ અનહદ રૃપાળી અને મારકણી બલા કોણ બેઠી હતી?\nતેણે એ છોકરીની સામે ધારીને જોયું અને પછી અકળામણમાં હાક મારી, 'છપ્પન...'\nનીચેથી કંઈ અવાજ ન આવ્યો એટલે તેણે ફરીથી બૂમ પાડી, 'કેકવા...'\n'અબ્બી આ રિયે હૈ સરકાર..' ભોંયતળિયેથી છોકરાએ દાદરના કઠેડા ભણી નજર ઊંચકીને જવાબ વાળ્યો.\nદૂર ક્ષિતિજ પર ચોમાસાની ગોરંભાયેલી સાંજે વાદળો તળે અથડાતો સુરજ આથમવા જઈ રહ્યો હતો. આગલી મોડી રાતે પડવો શરૃ થયેલો વરસાદ બપોર થતા થંભી ગયો હતો પણ ભીની માટીની ઘેનભરી સોડમ ખેતરના ઊભા મોલની લીલાશ ઓઢીને હજુય હવામાં વિંઝાતી હતી. ધાબાની સામેના ચોગાનમાં આઠ-દસ ટ્રક પાર્ક કરીને ત્રણેક ખાટલા પર ડ્રાઈવરો ગંજીપો ચીપી રહ્યા હતા અને સીડી પ્લેયર પર કેકવાના આગમનની છડી પોકરાતો યેશુદાસ ગાઈ રહ્યો હતો, 'ઈન નજારોં કો તુમ દેખોઓઓઓ.. ઔર મૈં તુમ્હેં દેખતે હુએ દેખું... મૈં બસ..'\nત્વરિતે ફરીથી એ છોકરી તરફ જોયું. ત્વરિતની હાજરીની કે નજરની સ્હેજપણ પરવા કર્યા વગર એ છોકરી બિન્દાસ્ત ઊભી થઈ. બાજુના ઓરડાના દરવાજા પાસે મૂકેલા જાતભાતના સામાનમાંથી એક થેલો તેણે ઊંચક્યો અને બહારનું ઝીપ પોકેટ ખોલીને અંદરથી કશુંક પડીકું ખેંચ્યું. ત્વરિત તેને શંકાભરી નજરે ધારી-ધારીને જોઈ રહ્યો હતો. પડીકામાંથી તેણે રસીલી સુપારીના ચાર-પાંચ પાઉચ કાઢ્યા. એક પાઉચ તોડીને સીધું જ મોંમાં ઓર્યું અને ત્વરિતની સામે મારકણી આંખોનો માદક ઉલાળો કરીને રાની મુખર્જી જેવા હસ્કી અવાજે પૂછ્યું, 'ચખોગે સરકાર?'\n- અને એક કાચી સેકન્ડમાં ત્વરિત મનોમન ભડકો થઈ ઊઠયો. સાલી શું છોકરી હતી...\nઓવલ શેઈપના ગોરા, લિસ્સા ચહેરા પર લસરતી કુમાશ, સ્હેજ મોટી, ભૂરી આંખોમાંથી અનાયાસે નીતરતું ઈજન, સસ્તી લિપસ્ટિક કરીને વધારે ઘેરા બનાવેલા ભરાવદાર હોઠ, પોનીમાં બાંધેલા બ્રાઉન શેડના રેશમી, લાંબા વાળ, ભડકીલા ઓરેન્જ રંગની તંગ કેપ્રીમાં હાંફતા ચુસ્ત માંસલ નિતંબ અને ખુલતા ગળાના સ્કિનફિટ ટી-શર્ટમાં છલોછલ ભીંસાતા સ્તનોનો લલચામણો ઉભાર...\nજિંદગીમાં પહેલીવાર કોઈ છોકરીને જોઈ હોય એવી બાઘાઈથી પોતે તાકી રહ્યો છે તેનું ભાન થતાં ત્વરિત થોડોક ઓઝપાયો. એ સાલી એવી જ બેપરવાઈથી ઘાટીલા નિતંબ મટકાવતી ત્વરિતથી પાંચ જ ફૂટ દૂર રવેશમાં આમતેમ ઘૂમી રહી હતી. દુબળીના નામે પેકેટ આપી ગયેલી છોકરીનો કોયડો હજુ ઉકેલાયો નથી ત્યાં આ નવી છેલબટાઉ કોણ આવી ગઈ?\n'હેલ્લો...' દુબળી અને એ ભેદી દેહાતી છોકરીના સ્મરણ માત્રથી તેના હૈયામાં પડેલો ધ્રાસ્કો જીભ વાટે નીકળી ગયો, 'કૌન હૈ તૂ?'\n'કૌન, મૈં?' ખિલખિલ અવાજે એ હસી ત્યારે તેના ભર્યાભર્યા ગાલમાં પડતા ખંજન ઉન્માદનું સરનામું જાણે ચિંધતા હતા. ત્વરિતની સામે ફરીને છાતીના ઉભારને તેણે વધુ તંગ કર્યો, નીચલો હોઠ દાંત તળે દબાવીને ભલભલાં પુરુષને પગથી માથા સુધી ઝાળ લાગી જાય એવી કેફી ચેષ્ટા કરીને ઉમેર્યું, 'મૈં.. તેરી ઔરત!!'\nઆઘાત અને અચરજના તમામ અર્થોની પેલે પાર જઈને ત્વરિતનું મોં ખુલ્લું રહી ગયું ત્યારે સીડી પ્લેયર પર યેશુદાશ ઊંચા અવાજે જાણે તેને સંભળાવી રહ્યો હતો, 'કસ્તુરી કો ખોજતા ફિરતા મૈં હું એક બન્જારા હો બન્જારાઆઆઆ...'\nNaaz5દિવસ પહેલા\nJaydeep Saradva 1 અઠવાડિયા પહેલા\nsagar shah2અઠવાડિયા પહેલા\nPunam3અઠવાડિયા પહેલા


છાલામા ડાલા સામેથી બાઇક હટાવવાનુ કહેતા પાઈપથી હુમલો | Attack withapipe asking to remove the bike from the skin - Divya Bhaskar\nAttack With A Pipe Asking To Remove The Bike From The Skin\nહુમલો:છાલામા ડાલા સામેથી બાઇક હટાવવાનુ કહેતા પાઈપથી હુમલો\nપોલીસના ધાડેધાડા ઉતારી દેવાયા બાદ પરિસ્થિતિ કાબૂમા\nચિલોડા પોલીસ મથકમા બંને ભાઇ સામે ફરિયાદ નોંધાવાઈ\nછાલા ગામમા રસ્તામાં બાઇક મુકવા બાબતે હિંદુ અને મુશ્લીમ વચ્ચે બબાલ થઇ હતી. જેમા ડાલાના ચાલકે મુશ્લીમ યુવકને બાઇક સાઇડમા લેવાનુ કહેતા ઉશ્કેરાઇ ગયો હતો. જેને લઇને યુવક ગાળો બોલી જતા રહ્યા હતા. પરંતુ ત્યારબાદ યુવક અને તેનો ભાઇ પરત આવ્યા હતા અને પાઇપ માથામા ફટકારી દીધી હતી. આ બનાવને લઇને કોમી રમખાણ ના થાય તેના માટે જિલ્લા પોલીસના ધાડા ઉતારી દેવામા આવ્યા હતા.\nસહદેવભાઇ કાનાભાઇ દેસાઇ (રહે, છાલા, જુનો રબારીવાસ) એએમટીએસમા ડ્રાઇવર તરીકે નોકરી કરે છે. ત્યારે તેમના દ્વારા એક પીકઅપ ડાલુ ખરીદવામા આવ્યુ છે. ત્યારે ખેતરમા વાવેલી બાજરીનો ભાગ ગામના કુવરજી રજુજી રાઠોડને આપવાનો હોવાથી લઇ જવાનુ કહ્યુ હતુ. ત્યારે કુવરજી અને હુ ડાલુ લઇને મઢીવાળા રસ્તા ઉપરથી ડાલુ લઇને નિકળ્યા હતા. તે દરમિયાન રસ્તામા ગામનો શાહરૂખ અકબરમિયા સૈયદ બાઇક લઇને ઉભો હતો. તેને બાઇક બાજુમા લેવાનુ કહેતા ઝગડો કરવા લાગ્યો હતો.\nતે સમયે બુમાબુમ થતા શાહરૂખ ત્યાંથી ભાગી ગયો હતો. ત્યારબાદ શાહરૂખ અને તેનો ભાઇ સાહિલ અકબરમિયા સૈયદ બંને મારી પાસે આવ્યા હતા અને સાહિલે પાઇપ માથામા મારતા માથામાંથી લોહી નિકળ્યુ હતુ. ત્યારબાદ બંને ભાઇ ત્યાંથી ભાગી ગયા હતા. પિતાને મારામારી થઇ હોવાની માહિતી મળતા તેમનો દિકરો નયન, તેમના ભાઇ કનુભાઇ સહિતના પરિવારજનો આવી ગયા હતા અને ઇજાગ્રસ્ત સહદેવભાઇને ગાંધીનગર સિવિલમા લઇ ગયા હતા. જ્યાં તેમને માથામા ત્રણ ટાંકા લીધા હતા.\nજેને લઇને ચિલોડા પોલીસ મથકમા બંને ભાઇ સામે ફરિયાદ નોંધાવતા ચિલોડા પોલીસે તપાસ હાથ ધરી હતી. બીજી તરફ મુશ્લીમ યુવક દ્વારા રબારી સમાજના આધેડ ઉપર હુમલો કરાતા ગામમા તંગદીલી ફેલાઇ ગઇ હતી. ગામમા જિલ્લા પોલીસના ધાડા ઉતારી દેવાયા હતા અને ગામમા મુશ્લીમ સહિતના વિસ્તારમા પોલીસ બંદોબસ્ત ગોઠવી દેવામા આવ્યો હતો. જોકે, બનાવ બાદ પરિસ્થિતિ કંટ્રોલમા હોવાનુ પીઆઇ એમ.જી.જાડેજાએ કહ્યુ હતુ.


Posted on January 3, 2020 Author GrishmaComments Off on આત્મહત્યાની એક રાત પહેલા કેવું કેવું થયું હતું. કુશલ પંજાબીના પિતાએ કર્યો ખુલાસો\nટીવી અને બોલીવુડના જાણીતા એક્ટર કુશળ પંજાબીએ 27 ડિસેમ્બરે આત્મહત્યા કરી લીધી હતી. કુશલ પંજાબીએ અચાનક જ આત્મહત્યા કરી લેતા લોકોમાં શોક છવાઈ ગયો હતો.\nકુશલના અચાનક મોતથી તેના માતા-પિતા પણ ભાંગી પડ્યા હતા. કુશલના મોટ બાદ ઘણા ચોંકાવનારા ખુલાસા સામે આવ્યા છે. માનવામાં આવી રહ્યું છે કે, કુશલ તેની શાદીશુદા જિંદગીથી હેરાન હતો. હાલમાં જ તેના પિતાએ કુશલના મોતને લઈને ચોંકાવનારા ખુલાસા કર્યા છે.\nસ્પોટબોયના રિપોર્ટ મુજબ, કુશળ આત્મહત્યાહી પહેલા એક પાર્ટીમાં ગયો હતો. કુશલના પિતાએ જણાવ્યું હતું કે, આત્મહત્યાની એક રાત પહેલા તે બિલકુલ ઠીક હતો.\nA post shared by Kushal Punjabi. (@itsme_kushalpunjabi) on Nov 8, 2019 at 9:46pm PST\nતેને મારી સાથે ડિનર અને ડ્રિન્ક કર્યું હતું. તે બિલકુલ સ્વસ્થ લાગી રહ્યો હતી. અમારી વચ્ચે ખાસ કંઈ વાતચીત થઇ ના હતી. એવી જ વાત થઇ હતી જે એક પિતા-પુત્ર વચ્ચે થવી જોઈએ. પિતાએ કુશલની ઇજાને લઈને પણ જણાવ્યું હતું.\nકુશલના પિતાએ વધુમાં કહ્યું હતું કે, કુશલ સર્કિટ રેસ દરમિયાન ઘાયલ થઇ ગયો હતો. થોડા સમય પહેલા તેને ખભાની સર્જરી કરાવી હતી. ખભાની સર્જરી કરાવતા તે થોડા સમય સુધી બિલકુલ પણ હલી શક્યો ના હતો.\nજણાવી દઈએ કે, કુશલના મિત્ર ચેતન હંસરાજે તેના માતા-પિતાને ફોન કરીને જણાવ્યું હતું કે, કુશલના ફ્લેટનો દરવાજો ખુલી નથી રહ્યો ચાવીવાળા પાસે તાળું ખોલાવ્યુ હતું. આ બાદ તેને મૃત અવસ્થામાં જોવા મળ્યો હતો.\nકુશલના મોત બાદ એક સુસાઇડ નોટ પણ મળી હતી. આ સુસાઇડ નોટમાં ઉલ્લેખ કરવામાં આવ્યો હતો કે, તેના મોત પાછળ કોઈ જવાબદાર નથી. અસ તેહ તેને સંપત્તિને લઈને કહ્યું હતું કે, તેની 50 ટકા સંપત્તિ તેના માતા-પિતા અને બહેનની અને 50 ટકા સંપત્તિ તેના દીકરાને આપી હતી. સંપત્તિમાં તેની પત્નીનો ક્યાંય ઉલ્લેખ કર્યો ના હતો.\nPosted on December 30, 2019 December 30, 2019 Author Grishma\nક્રિસમસ અને ન્યુ યર એવો સમય છે લોકો પરિવાર અને દોસ્તો સાથે વિતાવવાનું પસંદ કરે છે. બૉલીવુડ સેલેબ્સ પણ પણ તેના પરિવાર અને મિત્રો સાથે આ સમય વીતાવવનું પસંદ કરે છે. પ્રોફેશનલ લાઈફ અને પર્સનલ લાઈફ વચ્ચે સમતુલન રાખવાનું કરીના અને સૈફ પાસેથી શીખવા જેવું છે. કરીના અને સૈફ તેની પ્રોફેશનલ લાઈફમાંથી સમય કાઢીને પરિવાર Read More…\nબોલિવૂડ અભિનેતા સલમાન ખાનને ઇન્ડસ્ટ્રીના રોબિન હૂડ માનવામાં આવે છે અને તેમને માત્ર બ્લોકબસ્ટર ફિલ્મો જ નથી આપી પણ ઘણા નવા ચહેરાઓને પણ લોન્ચ કર્યા છે. સલમાન ખાનના કારણે ઘણા એક્ટરો આજે ફિલ્મ ઇન્ડસ્ટ્રીમાં છે. સલમાન ખાને બોલિવૂડમાં ઘણા હીરો-હિરોઇનોને તક આપી છે. કેટલાકની સાથે તો એમને પોતે જ કામ કર્યું છે અને કેટલાકને લોન્ચ Read More…\nPosted on August 9, 2020 September 29, 2020 Author Aryan\nયંગ બૉલીવુડ અભિનેતા સુશાંત સિંહની સાથે જ તેની એક્સ મેનેજર દિશા સાલિયાનની મોતનું કારણ પણ હાલ સામે આવ્યું નથી. સુશાંત અને દિશાના મૃત્યુને જોડીને સોશિયલ મીડિયામાં ઘણી અફવાઓ ફેલાવવામાં આવી રહી છે અને હવે દિશાના મમ્મી પપ્પા સામે આવ્યા છે અને અફવાઓ ન ફેલાવવા માટે કહ્યું છે. હાલમાં મેનેજર દિશાનો એક વીડિયો સોશિયલ મીડિયા પર Read More…\nJune 17, 2020 Mahesh Comments Off on જાણો સુશાંતના પિતા અને તેના ધારાસભ્ય ભાઈએ ડિપ્રેશન વિશે શું કહ્યું?\nOctober 23, 2018 Vini Comments Off on “આશીર્વાદ” – ક્યારેય જો કોઈનાં અંતરથી આતરડી ઠરી હશે તો આશીર્વાદ એનાં જરૂર ફળતા જ હોય છે, વાંચો આજે એવી જ વાર્તા મુકેશ સોજીત્રાની કલમે …..


Surat Child fell from Fourth floor\nસુરતમાં બાળકને મોબાઈલ આપવાની માતાએ મોટી કિંમત ચૂકવી, એકનો એક પુત્ર ગુમાવ્યો\nSeptember 13, 2021 | 9:45 pm IST\nસુરત શહેરના લિંબાયત વિસ્તારમાં આવેલા પ્રતાપ નગરના એક એપાર્ટમેન્ટના ચોથા માળેથી નીચે પટકાયેલા માસૂમ બાળકનું 55 કલાકની સારવાર બાદ મોત નીપજતા પરિવારમાં ગમગીની છવાઈ છે.\nસુરત શહેરમાં વાલીઓ માટે લાલબત્તી સમાન કિસ્સો પ્રકાશમાં આવ્યો છે. જેમાં શહેરના લિંબાયત વિસ્તારમાં આવેલા પ્રતાપનગરના એક એપાર્ટમેન્ટમાં મોબાઈલ જોતા-જોતા નીચે પટકાયેલા માસૂમ બાળકનું 55 કલાકની સારવાર બાદ મોત નીપજતા પરિવારના માથે આભ તૂટી પડ્યું છે.\nઆ અંગે પ્રાપ્ત વિગતો મુજબ, શહેરના લિંબાયત વિસ્તારમાં રહેલા વસીમ અન્સારી ટાઈલ્સ ફોલ્ડિંગનું કામ કરે છે. ગત શનિવારે સવારે તેઓ કામ પર ગયા હતા, ત્યારે તેમની પત્નીએ માસૂમ દિકરા વારીશ સાથે ઘરમાં એકલા જ હતા. વસીમ અન્સારીની પત્નીએ બપોરનું ભોજન કરી રૂમનો દરવાજો બંધ કરીને પુત્રને મોબાઈલ પર કાર્ટૂન જોવા આપીને પોતે વૉશરૂમમાં ગઈ હતી.\nજ્યાંથી પરત ફરતા વારીશ બેડ પર ના દેખાતા તેણીએ શોધખોળ કરી હતી, જ્યાં બારીમાંથી નીચે જોતા લોકોના ટોળા જોયા હતા. આથી તે નીચે દોડી ગઈ હતી. જ્યાં લોકોએ જણાવ્યું કે, એક બાળક ઉપરથી નીચે પટકાયું હતું. જેને સ્થાનિક યુવકો હોસ્પિટલ લઈ ગયા છે. આ સાંભળી તેણીએ તાત્કાલીક પતિને જાણ કરતા બન્ને હોસ્પિટલ દોડી આવ્યા હતા. જો કે 55 કલાકની સારવારના અંતે તેનું મોત નીપજ્યું હતું.\n[email protected] 6PM: પશ્ચિમ બંગાળમાં ભાજપને ફટકો, કેપ્ટન અમરિંદર સિંહે પંજાબના CM પદેથી આપ્યું રાજીનામું


પાણીની લાઈન રીપેર કરવા માટે જવાબ, ‘આ અમારામાં ન આવે’\nમાસ્તર સોસાયટીમાં અમૂલ્ય પાણીનો વેડફાટ થતો રહ્યો\nરાજકોટ, તા. 10: મહાપાલિકાના અધિકારીઓ દ્વારા પ્રજાલક્ષી કામગીરીની રજૂઆત કે ફરિયાદ સબબ ‘આ અમારામાં ન આવે’ તેવો ઉડાઉ જવાબ દેવામાં આવતો હોવાની હકિકત મ્યુનિસિપલ કમિશનરને ધ્યાને આવતા તેમણે આ મામલે રીતસરની દરમિયાનગીરી કરવી પડી હતી. આમ છતાં પાણીની લાઈન લીકેજની ફરિયાદ સંદર્ભે ફરી એક વખત ‘આ અમારામાં ન આવે’ તેવો જવાબ રજૂઆતીને આપવામાં આવ્યો હતો.\nવોર્ડ નંબર 14માં માસ્તર સોસાયટી ખાતે શેરી નંબર 13-બમાં પમી ફેબ્રુઆરીએ પાણીની લાઈન લીકેજ થઈ હતી. આ શેરીમાં પાણી નદીની માફક વહી જતું હતું. તેની ફરિયાદ એક જાગૃત નાગરિકે કરી હતી. જો કે રીપેરિંગ નહીં થતા વોર્ડ ઓફિસે રૂબરૂ રજૂઆત કરવામાં આવતા ‘આ અમારામાં ન આવે’ તેવો ઉડાઉ જવાબ આપવામાં આવ્યો હતો. આ અંગે શહેર કોંગ્રસ પ્રવક્તા ગજેન્દ્રસિંહ ઝાલાએ સિટી ઈજનેરને લાઈન લીકેજ તાત્કાલિક બંધ કરવા રજૂઆત કરી હતી.\nતેમણે રોષ પ્રગટ કર્યો હતો કે વધુ પાણી અપાતું હોય ત્યારે કોન્ટ્રાક્ટરો દંડાય છે તો મોંઘા મૂલનું પાણી વેડફાય છે ત્યારે બેદરકાર અધિકારીને પેનલ્ટી કરવી જોઈએ.


પારડી વિધાનસભાના સામાજીક કાર્યકરોના લેખાજોખા,સંપર્ક,કાર્યો અને સરકારી માહિતી -પારડી : Jeevan shailee – ગુજરાતી વિચાર સંગ્રહ\nપારડી તાલુકો ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લાના કુલ ૫ (પાંચ) તાલુકાઓ પૈકીનો એક એવો મહત્વનો તાલુકો છે. પારડી આ તાલુકાનું મુખ્ય મથક છે. આ નગર કિલ્લા પારડી નામથી ઓળખવામાં આવે છે. પારડી નગરની ઉત્તર દિશામાં પાર નદી વહે છે.\nપાર નદી, કોલક નદી અને દમણગંગા નદી આ તાલુકાની મુખ્ય નદીઓ છે. આ તાલુકાના મુખ્ય મથક પારડી ખાતેથી રાષ્ટ્રીય ધોરી માર્ગ નં. ૮ તેમ જ અમદાવાદ અને મુંબઈને જોડતી રેલવેલાઈન પસાર થતી હોવાને કારણે ઔદ્યોગિક વિકાસ સારા પ્રમાણમાં જોવા મળે છે.\nપારડી- વિકિપીડિયા માંથી\nPrevious Previous post: વાવ\nNext Next post: કપરાડા


રમત દીનો: માંસ શિકાર -2ઓનલાઇન. મફત માટે રમે છે\nરમત દીનો: માંસ શિકાર - 2\nઆ રમત રમવા દીનો: માંસ શિકાર -2ઓનલાઇન:\nગેમ વર્ણન દીનો: માંસ શિકાર - 2\nડાયનાસોર ત્યાં હજુ પણ છે, તમે અમારા રમત માં પૂરી થશે, જ્યાં પ્રાચીન સમયમાં મુસાફરી. તેઓ તેમના પ્રવાસ પર જાઓ, અને તેઓ તમારી મદદ વગર નથી કરી શકો છો. સાવચેત રહો, એક હીરો પાણી ભયભીત નથી, અને અન્ય આગ, અને તમારી મદદ સાથે, નાયકો અને પર જાઓ, જેથી તમે આ ક્ષમતાઓ ભેગા કરવાની જરૂર છે. અમે તમને એક સુખદ રોકાણ માંગો છો! . આ રમત રમવા દીનો: માંસ શિકાર -2ઓનલાઇન.\nઆ રમત દીનો: માંસ શિકાર -2ટેકનિકલ લક્ષણો\nરમત દીનો: માંસ શિકાર -2ઉમેરી: 04.11.2014\nરમત માપ: 1.13 એમબી\nઆ રમત રમાય છે: 2039 વખત\nઆ રમત દીનો: માંસ શિકાર -2જેમ ગેમ્સ\nકોઈ બીજાના એક ભાગ તરીકે\nખરાબ આઇસ ક્રીમ 2\nCkubi ડૂ - ખડકો\nમાટે ખૂબ જ મજબૂત રહો\nસ્પોન્જ બોબ અને પેટ્રિક ઓફ ધી એડવેન્ચર\nસુપર પેંગ્વીન ઓફ ધી એડવેન્ચર\nપાપા લૂઇ - 2\nજંગલી ભાઈ અને બહેન\nભાલાની અણી ઓફ Ckubi ડૂ કેવ\nવોલ્વરાઈન અને X-મેન\nરમત દીનો: માંસ શિકાર -2ડાઉનલોડ કરો\nતમારી વેબસાઇટ પર આ રમત દીનો: માંસ શિકાર -2એમ્બેડ કરો:\nદીનો: માંસ શિકાર - 2\nતમારી વેબસાઇટ પર આ રમત દીનો: માંસ શિકાર -2સામેલ કરવા માટે, તમારી સાઇટ ના HTML કોડ કોડ અને પેસ્ટ નકલ કરો. તમે આ રમત દીનો: માંસ શિકાર - 2, નકલ માંગતા અને મિત્ર કે તમારા બધા મિત્રો માટે લિંક મોકલી જો આ પણ,, વિશ્વ સાથે રમત શેર!\nઆ રમત દીનો: માંસ શિકાર -2સાથે, પણ રમત રમાય છે:


કેરેબિયન સરકારે મેહુલ ચોકસીને ઘૂસણખોર જાહેર કર્યો - Shri Nutan Saurashtra Daily\nકેરેબિયન સરકારે મેહુલ ચોકસીને ઘૂસણખોર જાહેર કર્યો\n10 Jun, 2021 10:26 PM 12 0\nડોમિનિકામાં પકડાયેલા પંજાબ નેશનલ બેન્ક ગોટાળાના આરોપી અને ભાગેડુ હીરાના બિઝનેસમેન મેહુલ ચોકસીને મોટો ઝાટકો લાગ્યો છે. આ કેરેબિયન દેશની સરકારે મેહુલ ચોકસીને ગેરકાયદે પ્રવાસી જાહેર કર્યો છે. ચોકસી ભારતથી ભાગીને એન્ટિગુઆમાં રહેતો હતો અને તાજેતરમાં ત્યાંથી તે ડોમિનિકા પહોંચ્યો હતો. તે ફિલ્મી સ્ટાઇલમાં ક્યુબા ભાગવાની ફિરાકમાં હતો ત્યાં પોલીસે તેને પકડી પાડ્યો. એન્ટિગુઆના પ્રધાનમંત્રીએ ડોમિનિકાની સરકારને તેને સીધો ભારતને સોંપવાનો અનુરોધ કર્યો હતો. હવે તેનો ભારત આવવાનો રસ્તો સાફ થઇ ગયો છે.\nડોમિનિકાની સરકારે ૨૫મી મેના રોજ રજૂ કરાયેલા એક આદેશમાં ચોકસીને ગેરકાયદેસર ઇમિગ્રન્ટ જાહેર કર્યો છે. ડોમિનિકાના મિનિસ્ટર ફોર નેશનલ સિક્યોરિટી એન્ડ હોમ અફેર્સ રાયબર્ન બ્લેકમૂરએ આદેશ રજૂ કરતાં કહ્યું કે ચોકસીને દેશમાંથી બહાર કરવા માટે દેશના કાયદા મુજબ પગલાં ભરો. ચોકસીએ ડોમિનિકામાં જામીન અરજી કરી છે તેના પર હજુ કોઇ નિર્ણય આવ્યો નથી. આની પહેલાં ડોમિનિકાની એક કોર્ટે ચોકસીના પ્રત્યર્પણ પર પ્રતિબંધ મૂકી દીધો છે.\nચોકસીના વકીલ વિજય અગ્રવાલે ગયા સપ્તાહે દાવો કર્યો હતો કે અમે કહ્યું કે તેમનુ અપહરણ કરી લેવાયું હતું અને તેઓ પોતાની મરજીથી ડોમિનિકા ગયા નહોતા. અહીં ડોમિનિકાના પાસપોર્ટ અને ઇમગ્રિશેન અધિનિયમની કલમ ૬ની અંતર્ગત તેઓ ગેરકાયદે પ્રવાસી નથી, આથી તેમણે કોઇ ગુનો કર્યો નથી અને ડોમિનિકા પોલીસ ધરપકડ કરી શકતું નથી.\nચોકસી અને તેમના ભાણિયા નીરવ મોદીએ પંજાબ નેશનલ બેન્ક કથિત રીતે ૧૩૫૦૦ કરોડ રૂપિયાની છેતરપિંડી કરી હતી. નીરવ મોદી લંડનમાં જેલમાં છે અને પોતાના પ્રત્યર્પણની સામે કેસ લડી રહ્યો છે. ચોકસીએ રોકાણ દ્વારા નાગરિકતા પ્રાપ્ત કરવાના કાર્યક્રમનો ઉપયોગ કરતાં ૨૦૧૭માં એન્ટિગુઆ અને બારબુડાની નાગરિકતા લઇ લીધી હતી અને જાન્યુઆરી ૨૦૧૮ના પહેલાં સપ્તાહમાં ભારતથી ભાગી ગયો હતો. બેન્ક સાથે છેતરપિંડીનો કેસ પછી સામે આવ્યો હતો. ચોકસી અને નીરવ બંને સીબીઆઈની તપાસનો સામનો કરી રહ્યા છે.\nદારૂડિયા પતિ સાથેના ઝગડામાં મહિલાએ ૫ દીકરી સાથે ટ્રેન નીચે પડતું મૂક્યું\n10 Jun, 2021 10:26 PM


ભારતીય બંધારણમાં તમામ ખામીનો ઉકેલ : યુવાન અધિકારીઓ વિકાસમાં સહભાગી બને - GSTV\nભારતીય બંધારણમાં તમામ ખામીનો ઉકેલ : યુવાન અધિકારીઓ વિકાસમાં સહભાગી બને\nરાષ્ટ્રીય જનપ્રતિનિધિ સંમેલનમાં વડાપ્રધાન મોદીએ ભારતીય બંધારણમાં તમામ બુરાઈનો તોડ હોવાનું જણાવીને સામાજિક ન્યાયના પ્રભાવ ક્ષેત્રને વધારવાની હાકલ કરી છે. તેમણે મોટી ઉંમરના અધિકારીઓને વિકાસમાં બાધક હોવાનું જણાવીને યુવાન અધિકારીઓને પછાત જિલ્લાઓમાં કામ માટે આગળ આવવાની હાકલ કરી છે. વડાપ્રધાન મોદીએ દરેક વખતે રાજકારણ ખેલવોના જમાનો પુરો થઈ ગયો હોવાનું જણાવીને સત્તા કે વિપક્ષમાં રહેતા લોકો માટે કામ કરતા રહેવાની જરૂરિયાત હોવાનું જણાવીને સંસદમાં હંગામો કરી રહેલા વિપક્ષને પણ એક રાજકીય મેસેજ આપવાની કોશિશ કરી છે.\nસંસદના સેન્ટ્રલ હોલમાં રાષ્ટ્રીય જનપ્રતિનિધિ સંમેલનના ઉદ્ધાટન પ્રસંગે વડાપ્રધાન મોદીએ કહ્યુ હતુ કે દરેક વખતે રાજકારણ ખેલવોનો જમાનો ગયો. હવે તો સત્તામાં રહો કે વિપક્ષમાં જનતા માટે કામ કરતા રહેવું પડશે. તેમણે ક્હ્યું છે કે હવે મોરચો કાઢવાથી જનતાનું સમર્થન મળતું નથી. સામાન્ય લોકો હવે વિચારે છે કે આપણા જીવનમાં પરિવર્તન કોણ લાવી રહ્યું છે.\nવડાપ્રધાન મોદીએ ભારતના બંધારણને દુનિયામાં વિશિષ્ટ હોવાનું જણાવ્યું છે. તેમણે કહ્યુ છે કે ભારતીય બંધારણમાં સામાજિક ન્યાયને આપવામાં આવેલા સ્થાનને તેને વિશિષ્ટતા બક્ષી છે. ભારતનું બંધારણ બુરાઈઓનો તોડ આપનારું છે. તેમણે સામાજિક ન્યાયના પ્રભાવક્ષેત્રને વધારવાની જરૂર હોવાનો અભિપ્રાય પણ વ્યક્ત કર્યો છે.\nવડાપ્રધાન મોદીએ દેશના 115 જેટલા પછાત જિલ્લાનો વિકાસ થવાથી દેશનો વિકાસ આપોઆપ શક્ય હોવાનું જણાવ્યું છે. તેમણે કહ્યુ છે કે દરેક રાજ્યમાં કેટલાક એવા જિલ્લા છે કે જે વિકાસના માપદંડો પર ખરા ઉતરે છે. આપણે પછાત જિલ્લાઓના વિકાસ માટે કામ કરવાની જરૂર છે.\nભારત સરકાર અને રાજ્ય સરકારો દ્વારા કામના લક્ષ્યાંક નક્કી કરવા બાબતે પણ વડાપ્રધાન મોદીએ મહત્વપૂર્ણ ટીપ્પણી કરી છે. તેમણે કહ્યુ છે કે જ્યારે સરળતાથી પરિણામ આપનારાઓ પર ભાર મૂકીએ છીએ.. તો તેને કારણે સારું કરનારા ઝડપથી આગળ વધી જાય છે અને પાછળ રહી જાય છે.. તે વધુ પાછળ જ રહે છે.\nવડાપ્રધાન મોદીએ કહ્યુ છે કે વિકાસમાં મોટી ઉંમરના અધિકારીઓ બાધક છે. પછાત જિલ્લાઓમાં યુવાન અધિકારીઓની તેનાતી પર ભાર મૂકતા તેમણે કહ્યુ છે કે 115 જિલ્લાઓમાં એવા અધિકારીઓને લગાવવા જોઈએ કે જેમનામાં પરિવર્તનની અને કંઈક કરવાની લાગણી હોય. આના માટે યુવાન અધિકારીઓને પણ આગળ આવવાની વડાપ્રધાન મોદીએ હાકલ કરી છે.\nવડાપ્રધાન મોદીએ એક સરખા સંસાધનોથી ભરપૂર જિલ્લાઓની સ્થિતિ અલગ-અલગ હોવા મામલે કહ્યુ હતુ કે કોશિશોમાં ઉણપને કારણે આમ થતું હોય છે. બેકવર્ડ અને ફોરવર્ડના વિચાર સંદર્ભે બોલતા વડાપ્રધાન મોદીએ કહ્યુ છે કે આપણે બેકવર્ડ નહીં.. પરંતુ ફોરવર્ડની હોડ કરવી જોઈએ. વડાપ્રધાન નરેન્દ્ર મોદીએ સ્વચ્છતા અભિયાનની સફળતા પર પણ વાત કરી છે. તેમણે ક્હ્યુ છે કે દેશભરમાં સ્વચ્છતાને લઈને પણ સ્પર્ધા પેદા થઈ છે અને એક આંદોલન ઉભું થયું છે.\nહવે ભાવનગરના દરિયામાં ૫ણ ડોલ્ફિનના ધામા : લોકોમાં ખુશીની લહેર\nપત્નીની જાસૂસી કરવાના આરોપ પર નવાઝુદીન સિદ્દીકીએ તોડ્યું મૌન


» GST ઇફેક્ટ-માલવહન સસ્તું થતાં વેપારીઓ ખુશ, પણ ગ્રાહકો સુધી લાભ ક્યારે પહોંચશે\nGST ઇફેક્ટ-માલવહન સસ્તું થતાં વેપારીઓ ખુશ, પણ ગ્રાહકો સુધી લાભ ક્યારે પહોંચશે\nનવીદિલ્હીઃ પહેલી જુલાઇથી જીએસટી લાગુ પડ્યાં બાદ વેપારીઓને ફાટદો પણ મળી રહ્યો છે. લગભગ દરેક વેપારી જે પોતાનો માલ ટ્રક દ્વારા મોકલી રહ્યાં છે તેમનો માલ ઝડપથી પહોંચી રહ્યો છે. તેમને માલ વહનનો ખર્ચ પણ ઓછો થઇ ગયો છે. જોકે તેનો ફાયદો સામાન્ય જનતા સુધી પહોંચી રહ્યો નથી.\nમાલવહન સસ્તું થવાથી ગ્રાહકોને ભાવ ઓછા થવાનો લાભ મળવો જોઇએ. પણ તેમ થઇ રહ્યું નથી. ઇન્ડસ્ટ્રી એસોસિએશનના જણાવ્યાં પ્રમાણે ચેક પોસ્ટો પર ખર્ચ થતી રકમમાંથી પ્રતિ વાહન લગભગ 7500 રુપિયાની બચત થઇ રહી છે. એટલું જ નહીં પહેલાંની સરખામણીએ વાહન 24થી 36 કલાક પહેલાં પહોંચી રહ્યું છે. એટલે કે સમયની બચત પણ થઇ રહી છે.\nએસોચેમના નિવેદન પ્રમાણે જીએસટી પહેલાં માલવહન કરતાં વાહનોએ કંઇકેટલાય ચેકપોસ્ટ પર અટકવું પડતું હતું અને વેટ, ઓકટ્રોય અને સ્થાનિક ચુંગી પણ ચૂકવવી પડતી હતી. આ પ્રક્રિયામાં પાંચથી છ દિવસ વાહન અટકતાં અટકતાં પાંચ-છ દિવસે 2200 કિલોમીટર પણ જતું ન હતું. હવે દિલ્હી-ચેન્નઇનું અંતર ફ્કત ત્રણ દિવસમાં કપાઇ જાય છે.\nએસોચેમે વેપારીઓ અને વાહનમાલિકો સાથે કરેલી વાતચીતના આધારે દર્શાવાયું છે કે જીએસટી લાવવાથી અને ચેકપોસ્ટ હટાવવાથી આટલા લાભો મળી રહ્યાં છે. ચેકપોસ્ટો પરના ભ્રષ્ટાચારની પાછળ એક ટ્રક દીઢ લગભગ સાડા પાંટ હજાર રુપિયા ચઢાવવા પડતાં હતાં તે બંધ થઇ ગયું છે. જેનાથી વેપારીઓએ રાહતનો શ્વાસ લીધો છે.\nતો વાહનમાલિકોએ જણાવ્યું હતું કે દિલ્હી-મુંબઇ, દિલ્હી-કોલકાતા, મુંબઇ-જયપુર, અમદાવાદ-દિલ્હી,બેંગ્લૂરુ-દિલ્હી રુટ પર વાહનમાલિકોએ ડ્રાઇવર અને તેના હેલ્પર માટે વધારાના 10,000 ખર્ચ આપવો પડતો હતો. આ રકમ આફટ ઓફ પોકેટમની હતી જે ચેકપોસ્ટો પર આપવી પડતી હતી.


અંતે લુકા મોડરિચ ફિફાનો શ્રેષ્ઠ ખેલાડી જાહેર કરાયો - Khabarpatri\nઅંતે લુકા મોડરિચ ફિફાનો શ્રેષ્ઠ ખેલાડી જાહેર કરાયો\nરોનાલ્ડો અને મેસ્સી જેવા ખેલાડીઓ પાછળ\nપેરિસ : એશિયા અને રિયલ મેડ્રિડના સ્ટાર ખેલાડી લુકા મોડરિચે આ વખતે રોનાલ્ડો અને મેસ્સીને પાછળ છોડીને ફિફાના વર્ષ ૨૦૧૮ના સર્વશ્રેષ્ઠ ફુલબોલર તરીકેનો એવોર્ડ જીતી લીધો છે. છેલ્લા ૧૦ વર્ષથી આ એવોર્ડ પર રોનાલ્ડો અને મેસ્સીનો કબજા હતો પરંતુ આ વખતે રોનાલ્ડો બીજા અને ફ્રાંસ અને એન્ટેન્ટીકો મેડ્રિડના સ્ટ્રાઇકર ગ્રીસમેન ત્રીજા સ્થાન પર છે. પેરિસ સેન્ટ જર્મનના યુવા ફોરવર્ડ ખેલાડી એમ્બાપે ચોથા સ્થાને અને મેસ્સી પાંચમાં સ્થાને રહ્યો છે. ફ્રાંસના જ રાફેલ વરાને સાતમાં સ્થાને જ્યારે લિવરપુલના સ્ટાર ખેલાડી મોહમ્મદ સલાહ છઠ્ઠા સ્થાન પર રહ્યો છે.\nમોડરિચે જીત બાદ કહ્યું હતું કે, બાળપણથી જ અમારા તમામના સપના રહે છે. તેનું સપનું પણ મોટી ક્લબ માટે રમવાનું અને મોટા ટુર્નામેન્ટો જીતવાનું રહ્યું હતું. આ ટ્રોફી તેના માટે સપનાથી પણ વધારે છે. આને જીતીને તે ગર્વની લાગણી અનુભવ કરી રહ્યો છે. તેણે કહ્યું હતું કે, આ ટ્રોફી તેના માટે અન્ય તમામ ઇનામ કરતા મોટી છે. એમ્બાપેને સર્વશ્રેષ્ઠ યુવા ખેલાડીની કોપા ટ્રોફી મળી છે. પ્રથમ વખત મહિલા વર્ગમાં સર્વશ્રેષ્ઠ ફુટબોલરની જાહેરાત કરવામાં આવી છે જેમાં લિયોન અને નોર્વેના સ્ટાર ખેલાડી હેગેરબર્ગે બાજી મારી હતી.\nમોડરિચ ચેમ્પિયન્સ લીગ જીતનાર રિયલ મેડ્રિડ ટીમનો હિસ્સો રહ્યો છે. ક્રોએશિયાની ટીમના તે સ્ટાર ખેલાડી તરીકે છે. હાલમાં જ વિશ્વકપ ફાઇનલમાં પહોંચીને ક્રોએશિયાએ ઇતિહાસ સર્જ્યો હતો. ક્રોએશિયાની ટીમ તરફથી તે ફાઇનલમાં રમ્યો હતો. ફાઈનલમાં તેની ફ્રાંસ સામે ૪-૨થી હાર થઇ હતી. રોનાલ્ડો અને મેસ્સી આ એવોર્ડ માટે પસંદ કરાયેલા ૩૦ ખેલાડીઓમાં સામેલ હતા. આના માટે દુનિયાભરના ૧૩૦ પત્રકારોએ મતદાનમાં ભાગ લીધો હતો અને ખેલાડીઓની પસંદગી કરી હતી.\nTags: FIFA 2018FootballLuka ModricPlayerSports\nતમામ ફોર્મેટમાંથી આખરે ગૌત્તમ ગંભીર નિવૃત્ત થયો\nExclusive - તલ અને મગફળીની ચીક્કી ~ ખબરપત્રીનો રસથાળ\nલોકરક્ષક દળ પેપર લીક કૌભાંડ સંદર્ભે વધુ ચારની ધરપકડ થઇ


Chandrayaan2isro has released photos of moon taken by orbiter | Chandrayaan-2:ISROએ જાહેર કરી ઑર્બિટરથી લેવાયેલી ચંદ્રની ખૂબસુરત તસવીરો - news\nChandrayaan-2: ISROએ જાહેર કરી ઑર્બિટરથી લેવાયેલી ચંદ્રની ખૂબસુરત તસવીરો\nUpdated: Oct 05, 2019, 09:49 IST | મુંબઈ\nઈસરોએ ચંદ્રની તસવીરો જાહેર કરી છે. આ તસવીરો ચંદ્રયાન-2ના ઑર્બિટરથી લેવામાં આવી છે.\nઈસરોએ લીધી ચંંદ્રની તસવીરો\nભારતના ઐતિહાસિક ચંદ્ર મિશન Chandrayaan-2ની બેહદ ખૂબસુરત તસવીરો સામે આવી છે. ઈસરોએ ચંદ્રયાન-2ના ઑર્બિટરમાં લાગેલા હાઈ રિઝોલ્યૂશન કેમેરાની મદદથી લેવામાં આવેલી ચંદ્રની સપાટી અને અન્ય કેટલીક મિશન સાથે જોડાયેલી તસવીરો શેર કરવામાં આવી છે.\nજણાવી દઈએ કે 22 જુલાઈ 2019ના લૉન્ચ કરવામાં આવેલા ચંદ્રયાન-2 મિશન અંતર્ગત ભારતને ચંદ્રને દક્ષિણી સપાટી પર વિક્રમનું સૉફ્ટ લેન્ડિંગ કરાવવાનું હતું. જો કે, અંતિમ ક્ષણોમાં લેન્ડરની ગતિ નિયંત્રિત ન થવાના કારણે તે રસ્તો ભટકી ગયું અને ચંદ્ર પર સૉફ્ટ લેન્ડિંગની સપાટી પર તેનું હાર્ડ લેન્ડિંગ થયું. તે પણ પોતાના નિર્ધારિત સ્થાનથી 600 મીટર દૂર. જે બાદ લેન્ડર સાથે ન તો સંપર્ક સ્થાપી શકાયો અને ન તો તેણે કાંઈ કામ કર્યું. જો કે ચંદ્રયાન-2નું ઑર્બિટર પર સારી રીતે કામ કરી રહ્યું છે અને તેની તસવીરો પણ મોકલી રહ્યું છે.\nજુઓ ઈસરોએ જાહેર કરી ચંદ્રયાન-2ની તસવીરો...\nઈસરો દ્વારા જાહેર કરવામાં આવેલી આ તસવીર ઑર્બિટરના હાઈ રિઝોલ્યૂશન કેમેરાથી લેવામાં આવી છે. આ કેમેરા ચંદ્રમાની સપાટી પર હાઈ રિઝોલ્યૂશન કેમેરાથી તસવીરો ખેંચવા માટે ઉપયોગમાં લેવામાં આવે છે.\nચંદ્રયાન-2ના ઑર્બિટર સાથે નાસાના લૂનર યાને પણ એ જગ્યાની તસવીરો લીધી છે. જ્યાં સુધી લેન્ડર વિક્રમ પર સૉફ્ટ લેન્ડિંગ કરવાનું હતું.\nઈસરોએ જાહેર કરવામાં આવેલી ચંદ્રની સપાટીની આ તસવીરોમાં નાના મોટા તમામ ખાડાઓ જોવા મળી રહ્યા છે. આ તસવીરે5સપ્ટેમ્બરે લેવામાં આવી હતી.\nભારતના મહત્વાકાંક્ષી મિશન ચંદ્રયાન-2ના લૅન્ડર વિક્રમનું ભલે સોફ્ટ લૅન્ડિંગ ન થઈ શક્યું હોય, પણ ચંદ્રની ભ્રમણકક્ષામાં ભ્રમણ કરી રહેલા ઑર્બિટરે કમાલ કરી બતાવી છે. આ ઑર્બિટરે ચંદ્રની સપાટી પર કેટલીક અત્યંત કીમતી અને મહત્ત્વની ધાતુઓ શોધી કાઢી છે.\nઈસરોએ જણાવ્યું છે કે ઑર્બિટરે વર્તમાન ૮ પેલોડે કેટલાંક તત્ત્વોને લઈને મહત્વની જાણકારી આપી છે. ઑર્બિટર ‘જિયોનેલ’ કે પૃથ્વીના મેગ્નેટોસ્કિયરના ભાગથી પસાર થતા આવેશિત કણના અસમાન ઘનત્ત્વની જાણકારી મળી છે. મેગ્નેટોસ્કિયર પૃથ્વીની આસપાસ અવકાશમાં એક વિસ્તાર છે જ્યાં પૃથ્વીના ચૂંબકીય ક્ષેત્ર સૂર્ય દ્વારા રહેલા ઊર્જા કણોને અસર પહોંચાડે છે.\nઇસરોએ ટ્વીટ કરીને જણાવ્યું છે કે દર ૨૯ દિવસે ચંદ્ર લગભગ ૬ દિવસ માટે જિયોટેલ પાસેથી પસાર થાય છે. કારણ કે ચંદ્રયાન-2 ચંદ્રની કક્ષામાં છે માટે તેને પણ આ તક સાંપડી છે. જેથી તેની ભ્રમણ કક્ષામાં લાગેલાં ઉપકરણોએ જિયોટેલના ગુણોનો અભ્યાસ કર્યો છે. આ દરમ્યાન ઑર્બિટરને કેટલાંક મહત્ત્વનાં તત્ત્વો હાથ લાગ્યાં છે. ઑર્બિટરના વિશેષ ઉપકરણ ક્લાસે તેમાં મહત્ત્વની ભૂમિકા અદા કરી છે.


શહેરમાં ધોધમાર વરસાદ કતારગામ-વેડરોડ ડભોલી બેટમાં ફેરવાયા\nPage Views: 13412\nવહેલી સવારે ઠેર ઠેર ટ્રાફિક જામ- ભટારમાં ઓટો પર ઝાડ પડ્યું\nછેલ્લા ત્રણ દિવસથી શહેરમાં વરસાદી માહોલ જામ્યો હતો પરંતુ ગઇ મધરાતથી આજે બપોર સુધી શહેરમાં ધોધમાર ચારથી પાંચ ઇંચ જેટલો વરસાદ ખાબક્યો હતો. ખાસ કરીને શહેરના નીચાણવાળા વિસ્તારોમાં પાણી ભરાઇ જતા શહેરના જનજીવન પર બપોર સુધી તેની અસર જોવા મળી હતી. કતારગામ વિસ્તારની હાલત સૌથી વધારે કફોડી થઇ હતી અને મહાનગર પાલિકાનું તંત્ર દોડતું થયું હતું.\nફલડ કંટ્રોલ રૂમ પાસેથી મળતી વિગતો અનુસાર, સુરત શહેરમાં ગઇ મધરાત બાદ શરૂ થયેલા વરસાદને કારણે વહેલી સવારે છ વાગ્યા સુધીમાં નીચાણવાળા વિસ્તારોમાં પાણી ભરાયા હતા. ખાસ કરીને શહેરના કતારગામ કંતારેશ્વર મહાદેવ મંદિર પાસે, કતારગામ દરવાજા પાસે, સિંગણપોર ચાર રસ્તા, ડભોલી શાક માર્કેટ પાસે વિગેરે વિસ્તારોમાં ત્રણ થી ચાર ફુટ જેટલા પાણી ભરાયા હતા. વેડ ગામ નજીક પણ સંખ્યાબંધ સ્થળો પર જ્યાં નીચાણવાળા રોડ છે ત્યાં પાણી ભરાયા હતા. જેના કારણે સવારના સમયે બાળકોને સ્કૂલે જવામાં તેમજ દૂધ, શાકભાજી સપ્લાય કરનારાને મુશ્કેલીનો સામનો કરવાનો વખત આવ્યો હતો. શહેરના વેડરોડ, કતારગામ, ડભોલી સહિતના વિસ્તારો બેટમાં ફેરવાતા મહાનગર પાલિકાના તંત્રએ વરસતા વરસાદમાં પાણીના નીકાલ માટે ટીમોને દોડતી કરવી પડી હતી. ભટાર વિદ્યા ભારતી સ્કૂલ પાસે ઓટો ઉપર ઝાડ પડવાને કારણે નુકસાન થયું હતું જો કે, કોઇને પણ જાનહાની કે ઇજા થઇ ન હતી. સવારે છ વાગ્યા બાદ પણ શહેરમાં વરસાદનો દૌર જારી રહ્યા હતો. બપોરે બાર વાગ્યા સુધીમાં સુરત શહેરના સેન્ટ્રલ ઝોનમાં 79 મી.મી. એટલે કે અંદાજે ચાર ઇંચ, વરાછા ઝોનમાં અંદાજે 48 મી.મી,. એટલે કે બે ઇંચ, રાંદેર ઝોનમાં 75 મી.મી. અંદાજે ત્રણ ઇંચ, કતારગામ ઝોનમાં 52 મી.મી, ઉધાનમાં 52 મી.મી, તેમજ લિંબાયતમાં 55 મી.મી જ્યારે અઠવામાં 25 મી.મી જેટલો વરસાદ નોંધાયો હતો.\nબપોર સુધી વરસાદ પડતો રહેવાને કારણે સવારે ઓફિસ તેમજ ધંધા રોજગાર પર જવામાં લોકોને ટ્રાફિક જામનો સામનો કરવાનો વખત આવ્યો હતો. જો કે, બપોરે બે વાગ્યા પછી શહેરમાં વરસાદે વિરામ લેતા શહેરીજનોએ રાહતનો દમ લીધો હતો.


દિલ્હી હિંસાની જવાબદારી સ્વરાજ ઈન્ડિયાના અધ્યક્ષ યોગેન્દ્ર યાદવે લીધી\nહું શરમ અનુભવી રહ્યો છું\nનવી દિલ્હી, તા.૨૭: દિલ્હીમાં ખેડૂતોની ટ્રેકટર રેલી દરમ્યાન થયેલી હિંસાની જવાબદારી સ્વરાજ ઈન્ડિયાના અધ્યક્ષ યોગેન્દ્ર યાદવે લીધી છે. તેમણે જણાવ્યુ હતુ કે, દિલ્હીમાં બનેલી ઘટના બાદ હું શરમ અનુભવી રહ્યો છું. હિંસાના કારણે ખેડૂતોના આંદોલનને અસર પડી છે. યોગેન્દ્ર યાદવે આ પ્રકારનું નિવેદન એવા સમયે આપ્યું જયારે દિલ્હીને ખેડૂતોએ બાનમાં લીધી હતી. રાજપથથી લાલકિલ્લા સુધી ખેડૂતોએ ઉપદ્રવ મચાવ્યો હતો. જે દરમ્યાન પોલીસ અને વિરોધ કરી રહેલા ખેડૂતો વચ્ચે ઘર્ષણ થયું. જેમા અનેક પોલીસ કર્મચારીઓ ઘાયલ થયા હતા. જયારે આઈટીઓ પાસે પોલીસ પર ટ્રેકટર ચડાવવાની કોશિશ કરતા ટ્રેકટર પલટી ગયું હતુ. જેમા ટ્રેકટર ચાલકનું મોત થયું હતુ.\nદિલ્હીમાં ટ્રેકટર રેલી દરમ્યાન ભડકેલી હિંસા અંગે ઓલ ઈન્ડિયા કિસાન સભાના મહાસચિવ હન્ના મૌલાએ નિવેદન આપ્યુ છે. તેમણે જણાવ્યુ હતુ કે, દિલ્હીમાં જેમણે તોડફોડ કરી તેઓ ખેડૂત નથી ખેડૂતોના દુશ્મન છે. આ એક ષડ્યંત્ર છે. દિલ્હીમાં થયેલી હિંસા માટે જે જવાબદાર છે તેની વિરૂદ્ઘ કાર્યવાહી કરવી જોઈએ. ભવિષ્યમાં આવા આંદોલનમાં હિંસક લોકોને ઘુસવાની તક ન આપવી જોઈએ. હવેથી ખેડૂતો શાંતિપૂર્ણ રીતે આંદોલન ચલાવશે.


From 1974 to 2021 these 24 were the captains of the Indian team kb – News18 Gujarati\n1974 થી 2021 સુધીના ભારતીય ટીમના આ રહ્યા તમામ કેપ્ટનો, જાણો કોણ છે સૌથી સફળ\nભારતીય ટીમ 1974 થી વન-ડે મેચ રમવાની શરૂઆત કરી હતી. મહત્વનું છે 1974થી અત્યાર સુધીમાં 24 કેપ્ટનો ભારતીય ટીમને મળ્યા છે. જેમાં અત્યાર સુધી વન-ડેમાં ભારતે અત્યાર સુધીમાં2વન-ડે વર્લ્ડ કપ જીત્યા છે. જેમાં સૌથી સફળ મહેન્દ્ર સિંહ ધોની અને કપિલ દેવ, મોહમ્મદ અજરૂદ્દીન, સૌરવ ગાંગુલી અને રોહુલ દ્રવિડનો સમાવેશ થાય છે.\nLast Updated : July 03, 2021, 01:18 IST\nઅમદાવાદ: ભારતીય ટીમ 1974 થી વન-ડે મેચ રમવાની શરૂઆત કરી હતી. મહત્વનું છે 1974થી અત્યાર સુધીમાં 24 કેપ્ટનો ભારતીય ટીમને મળ્યા છે. જેમાં અત્યાર સુધી વન-ડેમાં ભારતે અત્યાર સુધીમાં2વન-ડે વર્લ્ડ કપ જીત્યા છે. જેમાં સૌથી સફળ મહેન્દ્ર સિંહ ધોની અને કપિલ દેવ, મોહમ્મદ અજરૂદ્દીન, સૌરવ ગાંગુલી અને રોહુલ દ્રવિડનો સમાવેશ થાય છે.\nકપિલ દેવની ક્રિકેટ કારકિર્દીની શરૂઆત\nકપિલ દેવે નવેમ્બર 1975થી હરિયાણા તરફથી ક્રિકેટ રમવાની શરૂઆત કરી. કપિલ દેવએ તે સિઝનમાં 30 મેચોમાં 121 વિકેટ લીધી હતી. ત્યાર પછી કપિલ દેવ એક પછી એક સફળતાના પગથિયાં ચડવા લાગ્યો. ઈરાની ટ્રોફી, દિલીપ ટ્રોફી અને વિલ્સ ટ્રોફી માટેની મેચમાં તેની પસંદગી થઈ. તેમણે 1978માં પાકિસ્તાન સામે ટેસ્ટ અને વન-ડે ક્રિકેટ ની શરૂઆત કરી. કપિલ દેવ એક માત્ર ભારતીય ફાસ્ટ બોલર છે કે જેણે ટેસ્ટ મેચમાં 434 વિકેટ હાંસલ કરી છે. ભારતના સૌથી શ્રેષ્ઠ ઓલરાઉન્ડરમાં કપિલ દેવનું સ્થાન ટોચ પર છે.\n1983માં ભારતને વર્લ્ડ કપનો જીતાડનાર પ્રથમ કેપ્ટન\nસતત બે વખત વિશ્વ વિજેતા બનનાર વેસ્ટ ઇન્ડીઝ ને હરાવવું તે ચમત્કાર જ હતો અને તે ચમત્કાર કપિલ દેવ અને તેની ટીમે હાંસલ કર્યો હતો. વર્લ્ડ કપમાં ઝિમ્બાબ્વે સામે ભારતની 17 રન પર5વિકેટ ગુમાવી હતી ત્યાર પછી કપિલ દેવની અણનમ 175 રનની ઇનિંગ ભારતીય ક્રિકેટના ચાહકો ક્યારે પણ ભૂલી નહીં શકે. વર્લ્ડ કપ ફાઈનલમાં વેસ્ટ ઇન્ડીઝ સામે વિવિયન રિચડ્સનો લાજવાબ કેચ વર્લ્ડ કપ જીત માટે મોટો ટર્નીગ પોઇન્ટ સાબિત થયો હતો.\nમહેન્દ્રસિંહ ધોનીએ ભારતને 28 વર્ષ બાદ ફરી જીતાડ્યો વર્લ્ડ કપ\nધોનીની ગણતરી ભારતીય ક્રિકેટ ટીમના સૌથી સફળ કૅપ્ટનમાં થાય છે. તેને પાંચ વર્લ્ડકપ જીતવાની ઈચ્છા હતી. જોકે, તે ચેમ્પિયન ટ્રોફી જીતવામાં સફળ રહ્યો હતો. 2020માં તેણે નિવૃત્તિની જાહેરાત કરી દીધી. અત્યારે ધોની આઇપીએલમાં ચેન્નાઈ સુપર કિંગ્સ વતી રમી રહ્યો છે.\nધોનીનું શાનદાર કરિયર\nઅત્યાર સુધી કરિયરની વાત કરીએ તો ધોનીએ 350 વનડે રમી છે અને 10 સદી તથા 73 અડધી સદીની મદદથી 10773 રન બનાવ્યા છે, જ્યારે 90 ટેસ્ટમાં6સદી અને 33 અડધી સદી ફટકારી છે. વનડે વિશ્વકપ-2019મા પોતાની અંતિમ વનડે રમનાર ધોની હાલ ક્રિકેટથી આરામમાં છે.\nઆ પણ વાંચો: ઓસ્ટ્રેલિયાનો સ્ટાર ખેલાડી સ્ટીવ સ્મિથે ટી -20 વર્લ્ડ કપ છોડી શકે છે, આપ્યું આ કારણ\nભારતીય ટીમના તમામ 24 કેપ્ટન અને તેમની હાર-જીતના આંકડા\nFirst published: July 03, 2021, 00:54 IST\nTags: મહેન્દ્રસિંહ ધોની, રાહુલ દ્રવિડ, વિરાટ કોહલી, સૌરવ ગાંગુલી